Apple iPhone 8 & iPhone 8 Plus: Pelan Manakah Berbaloi?!

Nampaknya kehadiran peranti flagship terbaru dari Apple iaitu iPhone 8 dan 8 Plus telah membuatkan ramai pengguna telefon pintar terutamanya peminat ‘kipas susah mati’ iPhone untuk memiliki peranti idaman mereka. Tetapi memandangkan harganya yang mencecah RM4,399 untuk iPhone 8 dan RM4,899 bagi 8 Plus, pasti ramai juga yang berfikir banyak kali untuk membelinya kan?

Jangan risau, jika ingin memiliki telefon pintar ini dengan harga berpatutan, apa kata anda membelinya dengan pelan telco. Di antara 4 telco yang tersedia di Malaysia, telco mana yang menawarkan iPhone 8 dan 8 Plus paling murah?

Jika anda mempunyai bajet komitmen bulanan bawah RM100, kami sarankan untuk memilih pelan asas ini. Dengan komitmen bulanan sebanyak RM78 mahupun RM90, anda boleh membuat panggilan terhad kepada orang tersayang.

Digi menawarkan harga peranti lebih mahal berbanding U Mobile untuk kedua-dua telefon pintar ini, tetapi jika dilihat pada pembayaran balik selama 24 bulan sebenarnya Digi lebih murah dan jimat. Dari segi data Internet pula, U Mobile menawarkan pelan Internet lebih berbeloi dengan harga bulanan yang di bayar.

Jika anda pengguna Celcom, pelan pertengahan untuk iPhone 8 dan 8 Plus ini adalah termurah buat anda! Kelebihan pelan Celcom adalah dengan membayar sebanyak RM98 sebulan, anda akan mendapat data Internet sebanyak 40GB yang dibahagi kepada harian dan hujung minggu serta panggilan tanpa had. Malah bayaran balik selama 2 tahun juga lebih memihak kepada Celcom.

Manakala Digi pula telah menyediakan data Internet 20GB untuk hari biasa dan 20GB untuk hujung minggu serta panggilan tanpa had pada harga bulanan RM108.

Jika inginkan data Internet yang lebih tinggi serta panggilan tanpa had ke semua rangkaian, pelan pertengahan kedua ini boleh dipertimbangankan. Di antara keempat-empat telco yang terdapat di Malaysia menawarkan iPhone 8 dan 8 Plus, Digi menawarkan harga iPhone 8 yang lebih murah. Tetapi anda perlu membayar komitmen bulanan yang paling mahal, RM138.

Jika komitmen bulanan pula yang dipilih, Celcom dan Maxis menyediakan bayaran bulanan paling rendah, iaitu RM128 di ikuti oleh U Mobile RM130. Walaupun menawarkan komitmen bulanan lebih rendah berbanding Digi dan U Mobile, Celcom menawarkan data Internet paling tinggi sehingga 50GB.

Pelan ini bukan sahaja menawarkan komitmen bulanan yang tinggi untuk iPhone 8 dan 8 Plus, tetapi menawarkan data Internet yang tinggi untuk mereka yang suka menonton YouTube, melihat drama Korea mahupun bermain permainan secara online. Selain memberi panggilan dan SMS tanpa had, Celcom turut menawarkan komitmen bulanan RM10 lebih murah berbanding Maxis.

Dari segi data Internet pula, Celcom menyediakan data dua kali ganda lebih tinggi berbanding pesaingnya serta pembayaran selama 2 tahun juga lebih murah apabila anda memilih dari pelan dari Celcom. Masih ada kelebihan untuk Maxis di mana menyokong panggilan dan SMS tanpa had, dan menyediakan data Internet sebanyak 60GB.

Kedua-dua telco ini menawarkan komitmen bulanan yangg paling tinggi iaitu RM188 sebulan. Walaupun Celcom dan Maxis menyediakan panggilan dan SMS tanpa had, tetapi Celcom hadir dengan data Internet yang lebih tinggi bersama video VIDEOWALLA sehingga 100GB sebulan. Bukan itu sahaja, dengan harga serendah RM1,748 anda sudah boleh memiliki iPhone 8 dan RM2,188 untuk iPhone 8 Plus dengan pelan Celcom.

Kepada pengguna yang bukan peminat iOS atau lebih dekat peminat iPhone, anda boleh mendapatkan telefon pintar lain dengan harga dan spesifikasi seakan iPhone 8 dan 8 Plus, tetapi dengan harga yang lebih murah. Nak tahu model apa yang menjadi pilihan kami? Jom semak!

Memandangkan ramai yang gemarkan telefon pintar dengan paparan skrin besar, editor memilih model alternatif bagi iPhone 8 Plus adalah Samsung Galaxy Note8. Anda boleh mendapatkan phablet ini di semua telco yang ada di Malaysia iaitu Celcom, Digi, Maxis dan U Mobile.

Di antara keempat-empat telco ini, Maxis menawarkan peranti secara percuma, di mana anda cuma perlu membayar serendah RM188 / sebulan (dengan pelan Maxis Zerolution). Diikuti dengan Celcom (RM2178), U Mobile (RM2,429) serta Digi (RM2468).

Sebuah lagi model yang menyediakan paparan skrin besar adalah Huawei Mate 10. Jika ingin mendapatkan peranti ini secara percuma, anda boleh memilih pelan dari Celcom (FIRST Platinum Plus) dan Maxis (pelan Maxis Zerolution) dengan komitmen bulanan adalah sama iaitu RM188 / sebulan. Selain itu, Maxis juga menyediakan pelan biasa yang mana pengguna boleh memilih pelan RM188 / sebulan dengan bayaran peranti hanya RM1,499. Manakala Digi pula menawarkan pelan bulanan yang paling murah iaitu RM138 / sebulan, dan bayaran peranti juga rendah iaitu RM999.

Sebuah lagi model alternatif yang editor sediakan untuk anda adalah Samsung Galaxy Note FE. Buat masa sekarang, model ini hanya boleh didapati di dua telco sahaja itu Maxis serta U Mobile. Jika ingin membeli Samsung Galaxy Note FE, U Mobile menawarkan pelan bulanan yang paling murah iaitu RM 60/ sebulan tetapi anda perlu membayar harga peranti bernilai RM1,829. Tetapi jika anda memilih pelan bulan RM130 / sebulan, harganya hanya RM1,229 sahaja.

Maxis pula menawarkan dua pilihan pelan kepada pengguna iaitu pelan biasa dan pelan Maxis Zerolution. Dengan pelan biasa, anda boleh mendapatkan telefon pintar ini berharga RM1,399 dan bayaran bulanan adalah RM188 / sebulan. Tetapi dengan pelan Maxis Zerolution, anda boleh memiliki peranti ini secara percuma, dengan bayaran RM188 / sebulan (tertakluk pada terma dan syarat).


Realme 1 Dan Realme 2 Bakal Menerima Kemas Kini Android 9.0 Pie?!

Sebelum ini, Realme telah mengumumkan mengenai peranti Realme 1, Realme 2 serta Realme C1 bakal menerima kemas kini ColorOS 5.2 dan juga kemas kini bulanan bermula November 2018 ini.

Terbaru melalui kicauan Realme India, mereka sekali lagi mengumumkan bahawa Realme 1 dan Realme 2 bakal menerima kemas kini Android 9.0 Pie. Walau bagaimanapun, pihak Realme tidak memberikan sebarang informasi mengenai bila tarikh kemas kini ini akan diberikan, tetapi ia mungkin hadir dalam bentuk ColorOS yang baharu.

Apa yang pasti kemas kini Android Pie buat Realme ini pasti akan mengambil sedikit masa kerana kemas kini ColorOS Realme 2 Pro sendiri akan ditawarkan selepas 20 November 2018 bersama sekuriti November.

Bagi pemilik peranti Realme, ia adalah berita yang baik buat anda! Dengan tawaran harga mampu milik, ia masih dioperasikan oleh Android terkini.

Baca juga:


vivo V7+ Serlahkan Kecantikan Si Pemakainya

Semenjak vivo XShot dicipta, vivo selalu menekankan prestasi fotografi sebagai keutamaan dalam produknya. Selepas membangunkan teknologi demi teknologi, akhirnya vivo dapat mencipta satu kelebihan yang patut ada semasa berswafoto dan ianya dipanggil Beauty 7.0.

Ciri ini berfungsi menggunakan algoritma yang mampu membaca struktur wajah dan menerangkan ia walaupun gambar diambil dalam keadaan yang malap. Malah gambar yang diambil juga akan mengekalkan warna tona kulit dan tampak lebih semula jadi.

Ciri Beauty 7.0 ini juga akan menjadikan anda kelihatan lebih sempurna dan jelas lebih cantik. Tidak seperti telefon pintar lain di luar sana, vivo V7+ juga mampu memberikan panggilan video yang jelas dan cantik.

Untuk menjadikan kamera depan vivo V7+ ke tahap yang lebih tinggi, ia juga menawarkan anda akan mod potret sebagai ciri tambahan. Ciri ini akan mengaburkan latar belakang yang kebiasaannya boleh dilihat pada DSLR.

vivo V7+ akan dilancarkan minggu hadapan bersamaan 26 September 2017 di Kuala Lumpur.


Dapatkan Tawaran Sambungan Digi Fiber  Berkelajuan Tinggi 300Mbps Serendah RM100 Sebulan!!!

Sebagai sebahagian daripada usaha untuk memastikan lebih ramai isi rumah di Malaysia kekal berhubung sepanjang tempoh Perintah Kawalan Pergerakan (PKP) Menyeluruh ini, Digi Telecommunications Sdn Bhd (Digi) telah melanjutkan promosi Digi Fibre 150 (DF150) sehingga 31 Julai 2021.

DF150 menawarkan pelanggan nilai penjimatan yang hebat dengan data tanpa had bersama kelajuan tinggi 300Mbps serendah RM100 1 sebulan apabila digabungkan dengan pelan Digi Postpaid yang layak. Promosi masa terhad ini juga memberi kemudahan kepada pelanggan untuk menggabungkan akaun Postpaid dan Fibre di dalam satu bil bagi memudahkan pengurusan komitmen dan bayaran bulanan mereka.

DF150 adalah pilihan yang ideal buat isi rumah sederhana (empat orang ahli keluarga) untuk memenuhi keperluan bekerja, belajar dan berhibur dari rumah. Dengan kelajuan yang konsisten dan sangat pantas, seluruh isi rumah dapat menikmati pengalaman internet yang lancar tanpa perlu risau tentang kualiti sambungan ketika mereka bekerja secara maya mahupun ketika anak-anak menghadiri kelas Pengajaran dan Pembelajaran di Rumah (PdPR) yang adakalanya berlangsung serentak.

Bayaran pendaftaran terendah untuk penjimatan dan nilai yang lebih baik Sepanjang tahun lalu, penggunaan sambungan fiber di rumah telah meningkat secara mendadak ekoran daripada pandemik Covid-19. Mengambil maklum akan keperluan pelanggan, Digi telah memperkenalkan pelbagai tawaran dengan harga mampu milik.

Pelanggan Digi Postpaid dapat menikmati bayaran pendaftaran terendah untuk pelan Digi Fibre serta rebat antara RM15 hingga RM30 sebulan apabila mereka memilih untuk menggabungkannya dengan pelan Postpaid yang layak. Dengan promosi DF150, pelanggan dapat meningkatkan penjimatan sehingga RM50 sebulan.

Seiring dengan komitment untuk memastikan pelanggan sentiasa terhubung dengan apa yang bermakna kepada mereka, Digi mempunyai pelbagai produk dan perkhidmatan untuk semua segmen termasuk pascabayar, prabayar, fiber serta perkhidmatan digital yang dapat memenuhi keperluan para pelanggan yang berbeza di samping memberi mereka penjimatan tambahan. Pelanggan yang berminat boleh mendaftar Digi Fibre 150 2 melalui Digi Store Online. Untuk maklumat lanjut, sila layari https://www.digi.com.my/shop/broadband/fibre.


Sony lancar Lensa Prime Terbaharu 24mm F1.4 G Master

Sony meluaskan lagi rangkaian lensa Full-framenya dengan melancarkan Lensa Prime 24mm F1.4. Lensa ini nyata merupakan sebuah lensa yang mempunyai prestasi menakjubkan. Ia dilengkapi dengan rekaan yang kompak serta ringan dengan diameter filter ialah 67mm dengan ukuran 75.4mm x 92.4mm serta berat hampir 445g.

Lensa ini ternyata sesuai dipadankan dengan α6500 dan α6300. Sony pastinya akan terus mengembangkan rangkaian lensanya bagi memenuhi permintaan pelbagai jenis jurugambar, juruvideo dan Multimedia Creator.

Lensa ini mampu merakam perincian dalam resolusi tinggi walaupun pada F1.4 dan rekaan optikal yang baharu ini mengandungi 10 kumpulan dengan 13 elemen termasuklah 2 XA (Extreme Aspherical) dan 3 ED (Extra-low Dispersion). Ini membantu menghalang sagittal flareii agar kedudukan sumber cahaya boleh dihasilkan dengan tepat.

Justeru, ia sangat sesuai bagi jurugambar yang merakam imej bima sakti.

Dalam pada itu, Sony turut menggunakan Nano AR Coating bagi mengurangkan Flare dan Ghosting untuk hasil yang lebih jelas.

Bagi jurugambar landskap yang sering mengembara membawa kamera dalam jarak yang jauh, lensa ini nyata sesuai untuk mereka kerana beratnya yang ringan.

Selain daripada itu, lensa ini juga mempunyai prestasi yang sangat baik bagi merakam imej Close-Up.

Tambahan lagi, FE 24mm F1.4 GM ini mempunyai kawalan profesional yang memudahkan penggunaannya sama ada bagi rakaman gambar atau video.

Focus Ring pula mengandungi Linear Response MF yang mana ia melancarkan pengawalan focus secara manual yang sangat membantu pengguna yang memerlukan kepantasan dan ketepatan dalam pemfokusan manual.

FE 24mm F1.4 GM akan memasuki pasaran di Malaysia pada pertengahan Oktober 2018. Video produk ini boleh ditonton di saluran Sony Camera di Youtube.

Untuk maklumat lebih lanjut mengenai lensa FE 24mm F1.4 GM, anda bolehlah melayari laman web Sony.


Mozilla Ikut Jejak Langkah Google Dan Microsoft Untuk Sekat Kandungan Flash

Sedikit masa dahulu, plug-in Flash merupakan antara komponen penting dan berguna tetapi kini ia seboleh-bolehnya cuba dielakkan memandangkan ia menjadi penyebab utama isu crash pada kebanyakan pelayar sesawang.

Jika sebelum ini Google dan Microsoft telah menyekat kandungan Adobe Flash di laman sesawang yang diakses melalui Chrome dan juga Edge, nampaknya Mozilla juga turut mengikut jejak langkah untuk berbuat demikian pada pelayar sesawangnya iaitu Firefox.

Menurut Mozilla, pihaknya akan menyekat kandungan Flash yang spesifik pada pelayar Firefox dan merancang untuk memperluaskan sekatan ini pada masa akan datang. Tambahnya lagi, kesemua kandungan berasaskan Flash hanya boleh dipaparkan secara manual iaitu sebaik sahaja pengguna membuat keputusan untuk melihatnya dengan menekan ruangan tersebut. Sebagaimana yang telah diketahui oleh kebanyakan pengguna, laman sesawang kini sudahpun mula mengguna pakai HTML5 sejak beberapa tahun yang lalu kerana ianya mampu melaksanakan tugasan yang lebih baik.


Apple Akan Menghentikan Pengeluaran iPhone X Apabila Model Baharu Diperkenalkan

Sebelum ini ada sumber yang telah melaporkan bahawa permintaan terhadap model iPhone X dilihat kurang mendapat sambutan. Perkara ini mungkin disebabkan oleh harga jualannya yang sangat tinggi dan kebanyakan pengguna lebih cenderung untuk memiliki model alternatif seperti iPhone 8 dan juga 8 Plus.

Baru-baru ini penganalisa terkenal dari KGI Securities iaitu Ming-Chi Kuo telah mengeluarkan kajian terbaru yang mengatakan bahawa Apple akan terus menghentikan pengeluaran iPhone X dan tidak bercadang untuk menurunkan harga jualannya sebagaimana yang sering dilakukannya sebelum ini. Menurutnya lagi, penurunan harga iPhone X dirasakan tidak relevan kerana perkara ini akan mengganggu jualan model baharu iPhone kelas pertengahan yang menyokong paparan LCD 6.1 inci dengan Face ID.

Untuk tahun 2018 ini Apple dijangka hadir dengan tiga model baharunya iaitu iPhone X 5.8 inci generasi kedua yang akan mengekalkan harga jualan sama seperti model sedia ada, manakala versi 6.5 inci pula akan dikenali sebagai iPhone X Plus dan kelas pertengahannya dengan paparan berukuran 6.1 inci.

*Harga di atas merupakan harga ramalan untuk pasaran di Amerika Syarikat dengan nilai tukaran mata wang USD1 bersamaan RM3.88.


Servify Mengambil Alih WebToGo yang Berpangkalan di Eropah, Penyedia bagi Penyelesaian Penjagaan Diri dan Pengalaman Pelanggan Pelbagai Saluran

MUMBAI, India, 14 April 2021 /PRNewswire/ — Servify, mengumumkan pengambilalihan perniagaan utama WebToGo yang berpangkalan di Munich dan merupakan penyedia setempat bagi penyelesaian penjagaan diri dan pengalaman pelanggan pelbagai saluran untuk telefon pintar, tablet dan komputer riba. Pengambilalihan ini akan membantu Servify mengukuhkan lagi jejak globalnya dari segi teknologi dan para pekerjanya.

Pengambilalihan ini membawa kedua-dua penyelesaian terbaik WebToGo ke dalam portfolio Servify –  myhandycheck dan wenewa. Sementara ‘myhandycheck’ merupakan sebuah rangkaian diagnostik peranti mudah alih yang menggunakan teknologi canggih, ‘wenewa’ pula mempunyai keupayaan untuk mengenal pasti, mendiagnosis dan menyusun rawatan peranti terhubung secara jarak jauh. Kedua-dua produk ini berkait rapat dengan teras perniagaan Servify dan akan meningkatkan lagi penawaran Servify. Pasukan ini juga diserap dengan lancar ke dalam Servify di seluruh operasi Produk, Teknologi dan Perniagaan.

“Seluruh dunia sedang melakukan transformasi digital dengan setiap perniagaan cuba menyesuaikan diri terhadap perubahan ini. Sesetengah perniagaan merasakan ia adalah lebih mudah namun kebanyakannya merasakan ia adalah amat kompleks. Kaedah diagnostik penjagaan diri dan pemantauan jarak jauh kami digemari kerana kesesuaian dan kecekapannya. Integrasi kami dengan Servify akan membuka peluang baharu dan membawa era baharu dalam pengalaman pelanggan,” kata Peter Duesing, Pengasas merangkap Ketua Pegawai Eksekutif WebToGo GmbH.

“Ketika kami menetapkan cita-cita yang lebih besar dan berani untuk syarikat kami, kami juga bergantung kepada kepakaran individu yang mengetahui tentang cara untuk meningkatkan lagi pengalaman pelanggan. Visi kami adalah sejajar dengan Peter dan pasukannya di WebToGo dan kami ingin sama-sama menggunakan pengetahuan domain dan kepakaran teknologi kami yang kolektif dan mendalam. Ini merupakan masa yang terbaik untuk pengambilalihan ini,” kata Sreevathsa Prabhakar, Pengasas Servify.

Servify bekerjasama dengan jenama telefon pintar terkemuka seperti Apple, Samsung, OnePlus, Xiaomi dan lain-lain melalui perniagaan Perlindungan Peranti mereka dan program menukar/membeli semula peranti. Servify beribu pejabat di Mumbai, India dan mempunyai anak syarikat di 8 buah negara.

Tentang Servify

Servify iaitu sebuah platform pengurusan kitaran hayat peranti yang mengintegrasikan pelbagai Jenama OEM dan ekosistem jualan dan perkhidmatan mereka untuk memberikan pengalaman perkhidmatan selepas jualan yang hebat. Servify yang ditubuhkan pada tahun 2015 serta beribu pejabat di India, telah mempunyai jangkauan di lebih 50 buah negara di seluruh dunia, bekerjasama dengan lebih 50 jenama termasuk jenama peranti mudah alih terkemuka, peruncit, pengedar, syarikat insurans, penyedia perkhidmatan dan syarikat pengangkutan. Platform tersebut kini menyokong lebih 3 juta transaksi setiap bulan. Dalam tempoh hanya 5 tahun beroperasi, ia telah mempunyai lebih 43,000 lokasi peruncitan dan lebih 16,000 rakan kongsi perkhidmatan yang disepadukan dengan platform digitalnya.

Sila layari www.servify.tech untuk maklumat lanjut.

Keywords: Computer Software Computer/Electronics Cosmetics & Personal Care Electronic Commerce Household/Consumer/Cosmetics Retail Acquisitions, mergers, takeovers

Source: PRNEWSWIRE


Peminat Gaming Boleh Saksikan Siaran Langsung Kejohanan eSports Maya Hotlink Dengan Team Secret & Menangi Hadiah!!

Malaysia merupakan salah satu pasaran eSukan yang terbesar di Asia Tenggara dan industri ini terus berkembang, dengan lebih ramai pemain tempatan membanggakan negara di pentas dunia. Melalui kejohanan eSukan maya Hotlink, PUBGM Liga Kampus #BikinSampaiJadi 2021, Maxis meneruskan komitmen untuk menyokong bakat gaming negara dan mempromosikan perkembangan industri eSukan tempatan.

Kejohanan eSports maya bertujuan untuk menghubungkan belia Malaysia melalui permainan eSukan mudah alih popular pada rangkaian No.1 Malaysia. Grand Finale tersebut akan menyaksikan 16 pasukan teratas dari lapan universiti tempatan bersaing, diikuti dengan pertandingan langsung bersama Team Secret, pasukan tajaan Maxis. Peminat boleh menonton siaran langsung pada 7-8 Ogos, 12 tengah hari hingga 3 petang di laman Facebook Hotlink

Maxis dan Team Secret PUBG Mobile Malaysia meneruskan kerjasama mereka sejak dua tahun lalu. Mereka telah mencipta kandungan permainan eksklusif, untuk memupuk lebih ramai pemain Malaysia untuk bersaing di pentas dunia. Pada masa yang sama, perkongsian ini membolehkan pemain dan peminat menikmati tawaran hebat untuk pengalaman permainan terbaik, termasuk bundle peranti permainan terkini dengan Maxis Zerolution, serta pembelian dalam permainan melalui Pengendalian Bil untuk pelanggan Hotlink dan Maxis.


Samsung GalaxyPeranti Boleh Lipat Baharu Mungkin Dilancarkan Pada Bulan Ogos?!

Bagi peminat Samsung, ada maklumat terdedah yang mnearik. Samsung Dikhabarkan Galaxy S21 FE dan peranti boleh lipat Galaxy Z Fold 3 dan Galaxy Z Flip 3 pada Ogos ini??

Menurut laporan daripada Yonhap, ia mungkin dilancarkan lebih awal berbanding model terdahulu. Sebelum ini S21 FE, Galaxy S20 FE, dilancarkan pada Oktober tahun lalu. Manakala, Galaxy Z Fold2 dan Galaxy Z Flip dilancarkan pada bulan September.

Samsung belum lagi mengeluarkan sebarang kenyataan rasmi. Jadi, sama-sama kita nantikan!!


Harga Tambang Baru Grab!

Di zaman ekonomi yang semakin sempit ini pasti ramai yang sedang bergelut dengan perbelanjaan. Untuk membantu anda menjimatkan kos perjalanan, Grab telah mengumumkan harga tambang per km terbaru.

Harga asas RM 1 masih dikekalkan dan bagi setiap km perjalanan yang anda ambil, anda akan dicas RM 1.10 berbanding sebelum ini di mana anda perlu membayar RM 1.30.

Namun harga baru ini hanya berkuat kuasa bagi perjalanan di Lembah Klang (KL dan kawasan sekitar Selangor) pada hujung minggu (sepanjang hari) dan pada hari biasa pada waktu di luar kemuncak (waktu kemuncak adalah pada 6 pagi hingga 10 pagi dan 5 petang sehingga 8 malam).


Kaspersky Lab Perkenal Ransomware Decryptors Secara Percuma

Kaspersky Lab telah memperkenalkan ransomware decryptors secara percuma bagi penggunaan Bisnes dan individu.

Bagi yang tidak mengetahui, ransomware merupakan malware yang mengambil alih fail anda dan menyimpan fail tersebut sehingga anda membayar duit untuk mendapatkannya kembali. Perkara ini seringkali berlaku kepada syarikat besar.

Justeru, Kapersky telah mengambil inisiatif untuk menghentikan perkara ini menerusi Ramsomware Decryptor.

Bisnes dan individu yang tertarik untuk menggunakan software percuma ini boleh terus melayari laman sesawang Kaspersky dan ikuti langkah yang telah dinyatakan.


Grab & MDEC Bersama World Bank Melancarkan OpenTraffic Di Malaysia

Hari ini Grab dan MDEC (Perbadanan Ekonomi Digital Malaysia) termasuk World Bank Group, sebuah institusi yang menyelesaikan atau mengurangkan tahap kemiskinan serta kemakmuran bersama di negara membangun, telah melancarkan OpenTraffic sebagai platfom untuk mengumpul maklumat dari GPS Grab bagi menyediakan pengurusan trafik dan perancang bandar kepada agensi di Malaysia, sama ada untuk menaiktaraf atau melabur kepada infrastruktur pengangkutan yang sedia ada.

Usaha sama ini juga mendapat persetujuan dari badan-badan kerajaan dan juga pihak NGO seperti MAMPU, PEMANDU, MIROS, JKJR dan SPAD. Sistem merangkumi maklumat yang dikumpul seperti kesesakan jalan raya, kemalangan yang berlaku termasuk bencana alam untuk diproses dalam masa hanya enam saat terus ke pengkalan data.

Selepas itu, OpenTraffic akan mengeluarkan graf statistik bagi tempoh seminggu dan masa yang akan datang mengandungi masa perjalanan dari titik A ke titik B dengan kelajuan kenderaan yang melalui kawasan tersebut terutama di kawasan bandar seperti Kuala Lumpur. Perkara ini telah dilaksanakan di Filipina dan mereka berjaya menunjukkan perkembangan yang baik.

Dalam masa yang sama, majlis pelancaran ini telahpun memilih kumpulan untuk bertanding bagi membangunkan aplikasi dikenali sebagai MyTrafficHack yang akan digunakan oleh orang awam atau badan kerajaan pada masa akan datang, khabarnya aplikasi ini akan dilancarkan pada bulan September.

Seramai 5 kumpulan telah bertanding masing-masing menunjukkan kebolehan dan kelebihan pada aplikasi mereka. Oleh itu, juara telah pun dipilih iaitu kumpulan Rendezous membawa pulang wang RM9,000 diikuti naib juara Team S.I (RM6,000) dan ketiga Team Ditto (RM3,000).

Kami boleh merumuskan bahawa anda akan memperoleh lebih banyak maklumat dari apa yang ada di dalam telefon pintar anda seperti Waze dan Google Maps di masa kelak.


Android Wear 2.0 Bakal Tiba Pada Huawei Watch

Android Wear 2.0 telah pun dilancarkan pada bulan yang lalu, tetapi pengeluar smartwatch masih di dalam fasa untuk menyediakan sistem operasi terbaru ini pada peranti mereka. Melalui akaun Twitter Huawei di negara Jerman, syarikat tersebut sudah pun mempunyai garis masa untuk pelancaran sistem operasi tersebut untuk peranti Huawei Watch.

Huawei Watch, versi pertama jam tangan pintar syarikat tersebut dijadualkan akan menerima kemas kini Android Wear 2.0 pada akhir bulan Mac. Dijangkakan model Huawei Watch versi istimewa untuk wanita juga akan menerima kemas kini yang sama, namun tiada pengumuman dan maklumat sahih yang ada buat masa sekarang.


Kini Berkongsi Gambar 4K Di Facebook Messenger Bukan Lagi Masalah!

Tidak banyak aplikasi laman sosial yang menawarkan perkongsian gambar dan video pada resolusi besar. Terbaru, melalui Facebook Messenger, pengguna boleh berkongsi gambar dengan resolusi mencecah 4K. Menarik kan?

Dengan fungsi terbaru ini, saiz gambar maksimum telah ditingkatkan ke 4096×4096 piksel. Ia bukan sahaja mampu memaparkan gambar yang lebih jelas dan terang, tetapi juga teliti. Lebih istimewa, Facebook turut menjanjikan penghantaran gambar masih lagi pantas walaupun pada resolusi tinggi.

Buat masa sekarang, fungsi ini hanya tersedia kepada pengguna Facebook di Amerika Syarikat, Kanada, Perancis, Australia, United Kingdom, Singapura, Hong Kong, Jepun dan Korea Selatan terlebih dahulu. Seterusnya akan diperkenalkan kepada pengguna di negara lain secara berperingkat.


[TERTIRIS] : Kotak Pembungkus HUAWEI Mate 30 Kini Bocor

Siri HUAWEI Mate 30 – Masih belum dilancarkan, namun menjadi bualan hangat di media sosial. Terbaru, kotak pembungkus HUAWEI Mate 30 dikatakan telah bocor – kotak utama spenuhnya bewarna hitam dan logo yang dicetak di bawah Leica menunjukkan identiti.

Berdasarkan label pada kotak tersebar, HUAWEI Mate 30 membawakan nama model TAS-AL00. Salah satu kemasan warna HUAWEI Mate adalah berwarna hitam terang dan memori 6GB RAM + 128GB ROM.

Khabar angin mendedahkan, HUAWEI Mate 30 mungkin membawakan sejumlah reka bentuk generasi terdahulu – skrin penuh dengan takuk di hadapan. Ia juga dikatakan menyertakan empat kamera utama yang disusun dalam bentuk bulat. Untuk konfigurasi, peranti ini akan dilengkapi dengan pemproses Kirin 990 bersama paparan jenis AMOLED dengan kadar penyegaran 90Hz.


Google Maps Kini Boleh Menyimpan Lokasi Tempat Letak Kereta Anda

Google Maps kini menambah ciri-ciri baru bagi memudahkan anda menyimpan lokasi tempat letak kenderaan, ini lebih berguna jika terlupa akan lokasi kenderaan yang diletakkan. Ciri-ciri baru ini telah diperkenalkan pada platform Android dan iOS. Terdahulu, ciri-ciri “save your parking” telah diperkenalkan untuk versi Beta, kini pelancarannya lebih meluas kepada semua pengguna.

Bagi peranti Android, pengguna boleh menekan di butang di blue dot, kemudia tekan “save your parking”. Google Maps akan simpan, seterusnya anda boleh melihat label kenderaan yang telah diletakkan dan mengetahui tingkat berapa kenderaan anda. Selain boleh mengambil gambar, berkongsi dengan rakan-rakan mengenai lokasi kenderaan juga mudah.

“Bagi pengguna iOS pula, penggunaan ciri-ciri ini tidak jauh beza. Jika anda menggunakan sambungan Bluetooth atau USB di dalam kereta seperti contoh, lokasi anda akan terus dimasukkan secara automatik sejurus anda keluar daripada kenderaan anda”, ujar Jeff Albertson.


Huawei Mate 20 Pro Hadir Dengan Modul Kamera Segi Empat Sama, Sokong Wireless Reverse Charging

Selain pelancaran Mate 20, Huawei turut melancarkan sebuah lagi model terbaharu mereka iaitu Huawei Mate 20 Pro. Walaupun pada zahir kelihatan sama tetapi Mate 20 dan Mate 20 Pro sebenarnya terdapat perbezaan antara keduanya.

Huawei Mate 20 Pro dilihat tampil unik apabila hadir dengan sebuah rekaan baru yang dilihat menempatkan modul kamera segi empat sama dalam susunan 2×2 pada panel belakang yang diilhamkan dari rekaan lampu depan kereta Porsche 919. Difahamkan, pada modul ini terdapat tiga lensa kamera dan satu LED Flash berserta cap LEICA di atasnya.

Tiga kamera utama ini masing-masing hadir dengan resolusi 40MP (f/1.8) bersama sokongan teknologi ‘Light Fusion’ untuk lensa utama, 20MP (f/2.4) dengan keupayaan penggambaran ultra-wide-angle manakala 8MP pula untuk lensa ketiga untuk lensa telefoto. Huawei memaklumkan yang mana bukan sahaja rakaman gambar cantik tetapi mereka turut menambah baik hasil rakaman video dengan teknologi AI.

Dalam pada itu, prestasi kamera swafotonya juga tidak mengecewakan di samping memiliki kelebihan tersendiri berbanding kebanyakan peranti lain apabila hadir dengan resolusi 24MP pada aperture f/1.8 yang mana turut dilengkapkan dengan pengimbas wajah 3D.

Dilengkapi dengan skrin bersaiz 6.39 inci bersama panel OLED bertakuk, Mate 20 Pro dijana oleh cip pemproses Kirin 980 di bawah memori sebesar 6GB RAM dan storan 128GB ROM. Ia juga tidak menyokong slot kad microSD, sebaliknya menerima storan tambahan melalui kad istimewa tersendiri Huawei dinamakan sebagai NM yang boleh dikembangkan sehingga 128GB storan.

Melengkapinya juga, bateri berkapasiti 4,200mAh dengan teknologi pengecasan pantas 40W melalui USB Type-C. Sokongan Wireless Quick Charge yang hanya ada pada Mate 20 Pro ini boleh juga digunakan sebagai powerbank, kerana fungsi Reverse Charge terbina dalam mampu menjadikan siri Pro ini sebagai powerbank hanya dengan aktifkan fungsi tersebut.

Selain itu, ia turut menyertakan sokongan pengimbas cap jari yang terbina pada skrin selain menyokong pengiktirafan IP68 bermaksud kalis air dan debu. Mate 20 Pro ditawarkan dalam lima warna yang cukup gah iaitu Emerald Green, Midnight Blue, Pink Gold, Twillight dan Black.

Harga jualan untuk Mate 20 Pro ialah €104 (kira-kira : RM5037）untuk versi 6GB+128GB Ketersediaan bermula 16 Oktober 2018.


Tak Pernah Ada!!! iOS 13 Tampil Dengan Peringatan Apabila Anda Membuang Aplikasi Yang Masih Aktif Langganan!

iOS 13 telah rasmi diumumkan pada WWDC 2019 lalu, versi beta turut diedarkan dan terkini versi beta 2 telahpun disediakan dengan satu ciri menarik yang tidak pernah ada pada Apple.

Menurut twitter Federico Viticci, peringatan akan disertakan apabila anda ingin membuang aplikasi yang masih aktif langganannya. Bermakna, anda akan diberi penerangan bahawa jenis langganan yang sedang aktif serta tarikh pembaharuan langganan.

Tambahan lagi, menerusi peringatan ini juga membolehkan anda menguruskan langganan melalui “manage subscription”. Di samping anda boleh memilih butang “keep” di bawah peringatan tersebut sekiranya ingin meneruskan langganan.

Kemas kini iOS 13 dijangka akan diedarkan pada September tahun ini.

[ SUMBER ]


CyanogenMod 14 Versi Nightly Sudah Keluar!

Bagi pemilik beberapa model smartphone, anda sudah boleh mula mendapatkan custom ROM dari Cyanogen yang telah dilancarkan sehari yang lalu. CyanogenMod 14 yang dibina berasaskan Android Nougat menawarkan antaramuka yang lebih segar dan beberapa fungsi modifikasi. Kami sudah mencuba custom ROM ini pada model OnePlus 3, dan nampaknya setakat ini semuanya stabil.

Bagi mereka yang berminat untuk mendapatkan custom ROM ini, anda haruslah mempunyai model smartphone seperti berikut:-

Ini hanyalah senarai model dalam fasa pertama, Cyanogen akan melancarkan sokongan CM14 kepada lebih banyak model tidak lama lagi. Apabila di dalam laman muat turun, pastikan anda memuat turun fail custom ROM yang bermula dengan cm-14.


Rasmi! Bertemu vivo NEX Pada 23 Julai 2018!

Okay, FIFA World Cup sudah pun menutup tirai dengan negara Perancis memegang pingat piala untuk tahun 2018. Seperti yang diketahui, vivo adalah penaja utama untuk acara bola FIFA 2018 dan ini telah membawa pendedahan yang sangat tinggi pada jenama ini kepada seluruh dunia.

Setelah vivo NEX rasminya dilancarkan di negara China pada bulan Jun yang lepas, akhirnya tiba giliran pasaran tempatan menjemput kehadirannya. Melalui jemputan media dari pihak vivo, peranti ini bersiap sedia berjumpa dengan peminatnya pada 23 Julai 2018 nanti.

Pembinaan kamera hadapan yang unik di mana ia hanya akan muncul setelah kamera hadapan diaktifkan ini telah menjadi topik hangat vivo NEX pada bila-bila masa. Penggunaan teknologi canggih yang lain seperti cip pemproses Snapdragon 845, 8GB RAM, 256GB ROM, kapasiti bateri 4000mAh dan skrin sebesar 6.59 inci turut hadir pada vivo NEX.

Berapa tawaran harga jualan untuk vivo NEX, kita tunggu pelancaran pada 23 Julai ini ya~


LG G5 Hadir Dengan Sistem Keselamatan McAfee

Intel Security mengumumkan bahawa McAfee Mobile Security akan menjadi sistem keselamatan siap sedia terbina di dalam LG G5, sekali gus memanjangkan lagi kerjasama antara kedua-dua pihak yang sebelum ini melihatkan LG G4 dikawal oleh sistem keselamatan yang sama. Dengan aplikasi siap terbina tersebut pengguna bakal menikmati fungsi antivirus dan anti kecurian selain fungsi keselamatan yang lain. Menurut Intel Security, sepanjang 6 bulan yang lalu sahaja, sudah 6 juta smartphone diserang malware. Data laporan tersebut jelas menunjukkan yang amat penting bagi pihak pengeluar melakukan usaha sama dengan syarikat perisian keselamatan dalam menawarkan sistem sekuriti siap terbina di dalam peranti.


Adyen memperluas penawaran pemerolehannya kepada Emiriah Arab Bersatu

– Adyen melancarkan penyelesaian pemerolehannya di UAE bagi membantu perniagaan mencapai kadar kelulusan yang lebih tinggi, pengalaman pelanggan yang lebih baik dan perdagangan yang disatukan sepenuhnya demi menyokong ekonomi digital yang berkembang maju di rantau ini.

– Platform terkemuka ini memperkasakan banyak jenama terbesar di dunia seperti Microsoft, Facebook, L’Oréal, Spotify dan Uber serta semakin berkembang di rantau ini dengan portfolio jenama terkenal yang kukuh – termasuk Foodics, Fabergé dan HMSHost International.

DUBAI, UAE, 2 Jun 2021 /PRNewswire/ — ADYEN (AMS:ADYEN), platform pembayaran pilihan bagi kebanyakan syarikat terkemuka di dunia, hari ini mengumumkan perluasan perkhidmatan pemerolehan tempatan yang merangkumi Emiriah Arab Bersatu (UAE), menggambarkan komitmennya terhadap rantau Timur Tengah. Dengan keupayaan pemerolehan di UAE, Adyen menyediakan kedua-dua perniagaan domestik dan antarabangsa dengan penyelesaian pembayaran yang lebih baik, yang membolehkan kadar kelulusan yang lebih tinggi dan aliran pembeli yang lebih baik serta lancar. Antara pedagang pertama yang meraih manfaat daripada tawaran pemerolehan Adyen ialah Foodics, Fabergé dan HMSHost International.

Di UAE, Adyen menyokong perniagaan dengan rangkaian produk dan ciri yang sama seperti di rantau lain, termasuk penyelesaian anti-penipuan bersepadu sepenuhnya dan set alat pengoptimuman pendapatan. Meliputi keseluruhan aliran pembayaran melalui platform tunggal untuk transaksi dalam talian, di kedai dan dalam aplikasi, pemerolehan tempatan Adyen membantu para pedagang membina pengalaman pembayaran yang lancar kepada para pembeli.

“Pelancaran penyelesaian pemerolehan UAE ini membolehkan kami menawarkan penyelesaian tempatan yang selama ini dicari oleh para pedagang. Kami bersedia mengurangkan masalah yang sedang dihadapi oleh para pedagang dalam pasaran UAE,” ujar Sander Maertens, Ketua Adyen di Timur Tengah. “Kami berharap dapat memberikan akses penyelesaian pemerolehan yang unggul kepada para pedagang yang berupaya menyediakan perkhidmatan pembayaran yang kekal kental pada masa depan dan mendorong hasil yang lebih tinggi apabila kita memberi mereka akses kepada keupayaan penuh platform Ayden.”

“Cita-cita kami adalah untuk mewujudkan pengalaman yang positif kepada orang ramai di mana-mana sahaja, tanpa mengira tempat,” kata Dennis Hoogreef, Naib Presiden IT dan Prasarana HMSHost International. “Adyen mempunyai keupayaan untuk berinovasi secara pantas dari segi teknologi, memberi kami peluang untuk menawarkan pengalaman pelanggan yang lancar meliputi seluruh pasaran operasi kami. Ini amat penting kepada syarikat kami yang mempunyai operasi global di seluruh pasaran tempatan dan antarabangsa. Kami teruja menjadi salah satu syarikat pertama yang menggunakan khidmat Adyen di UAE.”

Di UAE, Adyen ialah penyedia pembayaran pertama dan satu-satunya yang menawarkan penyelesaian perdagangan bersepadu melalui platform tunggal. Dengan sambungan proses pembayaran menggunakan kad secara langsung kepada Visa dan Mastercard, transaksi akan diproses secara setempat di UAE melalui platform Adyen. Kaedah pembayaran lain yang disokong termasuk American Express, UnionPay International, Diners, Discover, JCB, WeChat dan AliPay.

Kemasukan Adyen ke UAE disokong menerusi kerjasama dengan Network International, pendaya perdagangan digital yang terkemuka di seluruh rantau Timur Tengah dan Afrika (MEA). Network International akan menyokong Adyen dengan perkhidmatan penajaan skim bagi pembelian melalui Visa dan Mastercard.

Tentang AdyenAdyen (AMS: ADYEN) ialah platform pembayaran pilihan bagi kebanyakan syarikat terkemuka di dunia yang menyediakan infrastruktur serba lengkap lagi moden dan dihubungkan terus kepada Visa, Mastercard serta kaedah pembayaran pilihan pengguna secara global. Adyen menyediakan pembayaran tanpa geseran di seluruh saluran dalam talian, mudah alih dan di kedai. Dengan pejabat yang terletak di seluruh dunia, Adyen memberikan perkhidmatan kepada pelbagai pelanggan termasuk Facebook, Uber, Spotify, Casper, Bonobos dan L’Oréal. Pelancaran pemerolehan Adyen di Emiriah Arab Bersatu dan kerjasama dengan Foodics, Fabergé dan HMSHost International seperti yang dijelaskan dalam berita ini menggariskan perkembangan dan pertumbuhan berterusan Adyen yang seiring dengan para pedagang semasa dan baharu sebagai sebahagian daripada hala tuju urusan perniagaan yang lazim. Ibu pejabat Timur Tengah Adyen terletak di Pusat Kewangan Antarabangsa Dubai (DIFC).

Logo – https://ering.com.my/wp-content/uploads/2021/06/adyen-memperluas-penawaran-pemerolehannya-kepada-emiriah-arab-bersatu.jpg

Keywords:  Banking/Financial Service Computer/Electronics Electronic Commerce Corporate Expansion

Source: PRNEWSWIRE


Jualan PowerBank Meningkat Mendadak?!

Okay, sudah masuk hari ke 3 Pokemon Go boleh dimainkan secara sah di Malaysia, hari Sabtu yang lalu saya menghabiskan masa memburu Pokemon bersama rakan sehingga pukul 5 pagi. Memang seronok dapat lepak dan bergelak sakan dengan rakan-rakan, tetapi yang tak best kami semua terpaksa berebut powerbank dan hanya 2 daripada 8 orang yang pergi memburu membawa powerbank. Jadi timbullah niat untuk membeli powerbank keesokan harinya.

Walaupun tiada sumber menunjukkan bahawa permintaan terhadap powerbank menaik secara mendadak dalam beberapa hari ini, tetapi menurut pemilik kedai gajet yang sempat kami sembang dengannya, sememangnya permintaan powerbank pada hari Sabtu dan Ahad agak luar biasa, ini semua gara-gara Pokemon Go.

Mana tidaknya, permainan Pokemon Go sememangnya terkenal dengan kebolehan menghabiskan bateri dalam masa yang singkat, mungkin sebab itu permintaan terhadap powerbank kebelakangan ini mendadak naik. Pada mereka yang berminat untuk menjana pendapatan tambahan, mungkin ini masa yang tepat untuk anda menjual powerbank.


Realme 3 Bertemu Pengguna Tempatan Pada 21 Mac 2019!

Realme membawakan berita gembira apabila mengesahkan bahawa pewaris baharu mereka iaitu Realme 3 bakal bertemu pengguna tempatan pada 21 Mac 2019, dan kami juga telah pun menerima kad jemputan daripada pihak Realme.

Realme 3 hadir dengan rekaan rekaan takuk kecil bersama skrin berukuran 6.2 inci HD+ (1520 x 720 piksel) dan menggunakan Gorilla Glass 3 sebagai pelindung utama. Ia dijana oleh cip pemproses Mediatek Helio P70 (12nm) dengan pilihan memori 3GB RAM + 32GB ROM atau 4GB RAM + 64GB ROM.

Untuk kamera, peranti ini hadir dengan kamera utama 13MP (f/1.8) + 2MP (lensa kedalaman) dan lensa swafoto 13MP (f/2.0). Uniknya kamera Realme 3 adalah ia disertakan beberapa rakaman menarik termasuklah mod Nightscape untuk penggambaran malam dan Chroma Boost yang berupaya menjanjikan fungsi HDR lebih baik.

Melengkapinya, bateri 4,230 mAh melalui port microUSB,  menggunakan antaramuka ColorOS 6.0 berasaskan Android 9.0 Pie dan tersedia dalam tiga pilihan warna iaitu Dynamic Black, Radient Blue dan Black.


Pra-Tempah OPPO R9s Red Valentine Sudah Bermula

OPPO R9s versi istimewa Red Valentine sudah boleh mula ditempah pada harga RM1,798 bagi semua rakyat Malaysia yang mahukan peranti dengan warna merah yang anggun ini. Pra-tempah boleh dibuat dari 7 Februari 2017 sehingga 13 Februari 2017.

Proses pra-tempah boleh dilakukan terus di pusat jualan OPPO dan juga boleh dilakukan secara atas talian melalui laman OPPO. Bagi pembeli yang melakukan pra-tempah atas talian, anda juga dapat melakukan modifikasi khas cacahan laser pada peranti apabila anda melengkapkan pra-tempah.

Cacahan laser ini membolehkan anda memberikan sentuhan peribadi kepada peranti dengan mencacah nama atau mesej kepada orang tersayang. Anda boleh mencacah sehinga 15 abjad Roman atau 4 karakter Cina. Anda juga boleh menetapkan jenis font yang mahu digunakan pada cacahan ini.

Pusat jualan OPPO


Nama Baru Di Belakang PlayStation

PlayStation merupakan salah satu aset terbesar Sony, untuk pengetahuan anda divisyen permainan itu dikawal dan dijalankan oleh dua entiti di bawah Sony, iaitu Sony Computer Entertainment dan Sony Network Entertainment.

Sony Computer Entertainment bertanggungjawab dalam pengeluaran dan pengurusan perkakasan dan permainan manakala Sony Network Entertainment mengawal dan menyelenggara sistem jaringan PlayStation Network. Setelah lama beroperasi secara berasingan, Sony telah mengumumkan bahawa kedua-dua entiti tersebut akan digabungkan di bawah satu bumbung dengan nama Sony Interactive Entertainment.

Gabungan operasi itu dilihat sebagai langkah terbaik untuk meningkatkan produktiviti dan kesinambungan kerja di mana para pakar di kedua-dua bahagian dapat berkongsi idea dan kemahiran.


Rekaan Samsung A52 5G Terdedah?? Hadir Dengan Sistem 4 Kamera?

Pada ramai peminat Samsung teruja melihat imej yang tertiris bagi peranti yang bakal tiba iaitu Samsung Galaxy A52 5G!!!

Menerusi imej yang didedahkan oleh OnLeaks ini, ia lebih kurang dengan rekaan peranti android yang lain. Kamera disusun di dalam kotak segi empat. Menariknya ia hadir dengan sistem 4 kamera yang mana lensa utama adalah 64MP.

Panel belakang peranti ini dikatakan diperbuat daripada plastik dan dihadirkan dengan kemasan logam.

Belum lagi dapat dipastikan spesfikasinya, namun ia dikatakan bakal hadir dengan skrin bersaiz 6.5″, pemproses Snapdragon 750G.


Samsung Galaxy Book S Turut Muncul Secara Rasmi – Sokong Snapdragon 8cx & Windows 10

Seiring pelancaran rasmi siri Samsung Galaxy Note 10, syarikat tersebut turut muncul dengan penawaran terbaru untuk komputer riba iaitu Samsung Galaxy Book S. Menariknya mengenai komputer riba ini – ia elegan dengan penawaran jangka hayat bateri yang panjang.

Samsung Galaxy Book S membawakan paparan bersaiz 13.3 inci dan menggunakan Window 10 bersama sokongan rangkaian LTE secara terbina. Enjin dalaman peranti dikuasakan pemproses Snapdragon 8cx (7nm) dengan memori 8GB RAM serta storan sehingga 512GB.

Menariknya mengenai Samsung Galaxy Book S, ia menawarkan penggunaan dan jangka hayat bateri yang cukup panjang – Samsung mendakwa mampu bertahan sehingga 23 jam lamanya. Buat masa ini, tiada sebarang maklumat mengenai ketersediaan peranti ini untuk pasaran tempatan.


ASUS Zenpad 3S 10, Tablet Terbaik Di Pasaran Masa Kini!

Pada pameran IFA 2016, ASUS yang mengambil bahagian telah mengumumkan tablet terbarunya, dikenali sebagai ZenPad 3S 10. Ia merupakan salah satu tablet terbaik di pasaran hari ini.

Hadir dengan paparan skrin berukuran 9.7 inci beresolusi 2048×1536 piksel, peranti ini dikuasakan oleh pemproses MediaTek 8176 berkelajuan Dual Core 2.1GHz dan Quad Core 1.7GHz serta dilengkapi memori dalaman sebesar 64GB dengan 4GB RAM.

Berbeza dengan tablet yang ada di pasaran hari ini, ZenPad 3S 10 pastinya digemari oleh golongan audiophile kerana tablet ini memfokuskan kepada sokongan audio. Ia menyokong teknologi NXP Smart Amplifier, selain sokongan audio sehingga 7.1 Surround Sound. ASUS memberitahu, pengguna mendengar audio berkualiti tinggi melalui tablet ini sehingga audio 192kHZ, 24-bit.

Tidak ketinggalan, ZenPad 3S 10 menyokong pengimbas cap jari 360 darjah serta bateri sebesar 5900mAh hadir dengan sokongan pengecasan pantas Quick Charge 3.0. Lebih menarik lagi, tablet ini telah didatangkan dengan pen stylus yang diberi nama Z Stylus yang mampu bertahan selama 150 jam. Sepertimana model ZenPad sebelum ini, ASUS ZenPad 3S 10 menyokong Folio Cover yang dapat melindungi tablet anda.


Pelepasan Kemas Kini EMUI 10 Berasaskan Android 10 Tersedia Pada HUAWEI nova 5T

Kemas kini EMUI 10 berasaskan Android 10 sudah pun dilepaskan secara berperingkat pada peranti HUAWEI seperti siri P30 dan Mate 20, terbaru pengguna nova 5T juga akan mendapat kemas kini ini secara global mulai sekarang.

Pengguna nova 5T boleh semak dalam peranti anda di Settings > System > Software update > Check for Updates atau melalui aplikasi HiCare > Update > Check for Updates. Saiz fail adalah 4.5GB dengan sejumlah pembaharuan dan antaramuka yang direka semula.

[ SUMBER ]


Reviu Eksklusif: Acer Swift 3, Komputer Riba Ternipis Di Dunia

HARGA: RM 2,899

Kemajuan teknologi membolehkan pihak pengeluar melakukan sesuatu yang kita rasakan mustahil dilakukan pada suatu ketika dahulu. Dengan kerjasama Intel dan Microsoft, Acer berjaya menghasilkan komputer riba paling nipis di dunia, dengan ketebalan kurang daripada 1cm, sangat mengagumkan! Apa yang menariknya komputer riba ini? Nak tahu selanjutnya, ikuti reviu kami…

Dengan ketebalan 17.8mm serta berat hanya 1.5kg, Acer Swift 3 diperbuat daripada kerangka aluminium sepenuhnya.

Potongan kerangka yang simetri serta bahagian hujung yang melengkung ini sedikit sebanyak berjaya memperlihatkan rekaan yang lebih premium dan elegan.

Walaupun tampil dengan kerangka yang nipis dan ringan, Acer Swift 3 masih mampu memenuhi keperluan pengguna dengan sokongan paparan skrin berukuran 14 inci, yang mana lebih besar jika dibandingkan dengan komputer riba ultra-slim yang lain di pasaran.

Papan kekunci dengan sokongan trackpad adalah dua komponen penting bagi pengguna yang sering melakukan tugasan kerja di komputer riba. Kami cukup berpuas hati dengan papan kekuncinya yang disusun di dalam layout yang normal. Malah kehadiran cahaya backlit pula memudahkan anda menaip walaupun ketika di dalam gelap.

Selain itu, ia juga datang dengan sedikit keistimewaan, Acer Fingerprint Reader dilengkapkan pada model ini bagi membolehkan pengguna mendapatkan ciri keselamatan yang terbaik.

Anda cuma perlu meletakkan jari anda pada pengimbas yang berada di bahagian bawah papan kekunci untuk log masuk ke dalam komputer, pantas dan efisien.

Salah satu ciri-ciri menarik yang ada pada Swift 3, walaupun dibekalkan dengan bateri berkapasiti 3220mAh, ia mampu bertahan lebih lama. Setiap kali mengecas penuh komputer riba ini, ia mampu bertahan lebih daripada 10 jam dengan penggunaan extreme seperti melayari Internet, menonton video, mendengar muzik, memuat turun dan juga melakukan kerja-kerja pejabat.

Jangan memandang rendah terhadap keupayaan Swift 3 kerana ia mampu menghasilkan audio berkualiti lantang. Kehadiran dua buah speaker diserikan lagi dengan teknologi Acer TrueHarmony, di mana anda boleh mendengar muzik, bermain permainan dan juga menonton video dengan bunyi kuat tanpa banyak distortion di kesan keluar dari speaker peranti ini.

Semak video kami!

Menonton video di YouTube, tiba-tiba terputus rangkaian Internet? Usah risau kerana melalui komputer riba ini, anda akan dibekalkan dengan rangkaian wayarles yang bagus. Kini anda boleh menikmati rangkaian wayarles 3 kali lebih pantas berbanding sebelumnya dengan adanya teknologi 2×2 802.11ac MU-MIMO.

Bagi menguji kepantasan komputer riba ini dihidupkan dan dimatikan.

▲ Acer Swift 3 mengambil masa kira-kira 8.5 saat sahaja untuk sedia digunakan.

▲ Manakala masa untuk shut down pula adalah kira-kira 3 saat.

Kami juga telah mencuba sendiri ujian menaip menggunakan Swift 3, tidak dinafikan ia sebuah komputer riba produktiviti dan kami cukup berpuas hati dengan papan kekuncinya yang disusun dalam layout normal tanpa banyak modifikasi dari susun atur standard. Travel key papan kekunci ini juga sangat baik dan sesuai bagi mereka yang menaip dengan pantas.

Ujian terakhir adalah kelajuan membaca dan menulis data yang dilakukan melalui perisian CystalDiskMark. Berdasarkan skor yang dicatatkan oleh Swift 3, sememangnya komputer riba ini mampu beroperasi dengan baik bagi pengguna kelas profesional.

PCMark 8

▲ Skor ujian bagi suasana penggunaan di tempat kerja

▲ Skor ujian bagi suasana penggunaan di rumah


Hengtong Optic-Electric lancar pemancar penerima fotonik silikon 400G DR4, perkaya siri produk modul pemancar penerima 400G

SUZHOU, China, 31 Mac 2021 /PRNewswire/ — Pada 26 Mac 2021, Hengtong Optic-Electric Co., Ltd. mengadakan pelancaran produk baharu. Subsidiarinya, Hengtong Rockley Technology Co., Ltd. melangkah ke hadapan untuk memperkayakan modul pemancar penerima berkelajuan tinggi untuk komunikasi data. Pengeluaran besar-besaran versi pemancar penerima 400G QSFP-DD DR4 yang berasaskan litar fotonik silikon dan pemancar penerima 400G QSFP-DD FR4 yang berasaskan penyelesaian ruang bebas tradisional dilancarkan, menjadikan Hengtong berupaya untuk menyediakan pelanggan dengan modul pemancar penerima optik mod tunggal 400G dengan jarak penghantaran yang berbeza.

Pelancaran Produk Baharu Hengtong 2021 untuk Pemancar Penerima Optik Fotonik Silikon 400G

Pengeluaran besar-besaran versi pemancar penerima fotonik silikon 400G QSFP-DD DR4 yang dilancarkan oleh Hengtong Rockley adalah berdasarkan cip bersepadu fotonik silikon bersaiz kecil dan cip bersepadu elektronik yang dibuat oleh Rockley Photonics Limited yang turut menggunakan cip 7nm DSP paling canggih, yang mana penggunaan kuasanya adalah kurang daripada 9W. Di samping itu, kos pembuatannya adalah 10-30% kurang daripada pemancar penerima 400G tradisional berdasarkan optik ruang bebas, bagi memenuhi permintaan penggunaan kuasa rendah dan keperluan aplikasi pusat data mesra alam. Pemancar penerima 400G Hengtong menggunakan penyelesaian pemasangan cip-pada-papan (COB) dan penjajaran pasif digunakan untuk penggandingan optik antara cip fotonik gentian dan silikon lantaran proses fabrikasi yang unik, yang bermanfaat untuk pengeluaran besar-besaran dan pengurangan kos. Hengtong Rockley akan mempercepatkan pengeluaran besar-besaran pemancar penerima fotonik silikon 400G QSFP-DD DR4.

Litar bersepadu fotonik silikon merupakan salah satu penyelesaian terbaik untuk merealisasikan integrasi monolitik cip fotonik dan cip elektronik, cip fotonik silikon 400G merupakan teknologi yang canggih bagi memusnahkan hambatan pertukaran data berskala mega, lantas menunjukkan kelebihan besar dari segi penggunaan kuasa yang rendah, jejak kecil, kos yang agak rendah, kemudahan untuk integrasi jumlah besar dan sebagainya. Dengan pembangunan pesat teknologi maklumat dan komunikasi generasi seterusnya, ia membawa pertumbuhan komunikasi data yang pesat. Pemancar penerima fotonik silikon 400G dijangka menggantikan pemancar penerima tradisional yang tidak berkeupayaan pada suatu tahap tertentu. Dalam era Optik Terpakej Bersama (CPO) khususnya, penyelesaian fotonik silikon akan menjadi pilihan terbaik. Sementara itu, Hengtong turut melancarkan prototaip pertama suis CPO 3.2T berasaskan teknologi fotonik silikon di China yang merupakan satu pencapaian penting dalam industri fotonik silikon.

Selain itu, pemancar penerima 400G QSFP-DD FR4 Hengtong Rockley turut menggunakan cip 7nm DSP, EML digunakan dalam bahagian pemancar dan pengesan InP digunakan dalam bahagian penerima, dengan bantuan peranti fotonik WDM yang berkos rendah dan matang, menjadikan seluruh reka bentuk dan susun atur modul amat kompak. Penggunaan kuasa adalah kurang daripada 9W.

Hengtong Rockley Technology Co., Ltd. ialah sebuah usaha sama yang ditubuhkan oleh Hengtong Optic-Electric Co., Ltd., China dan Rockley Photonics Limited, UK. Hengtong Rockley mereka bentuk dan mengeluarkan modul optik berkualiti tinggi. Ia juga komited terhadap reka bentuk cip fotonik silikon serta integrasi, pempakejan dan pengujiannya demi daya saing yang lebih baik bagi reka bentuk dan pembuatan modul optik.

Source: Jiangsu Hengtong Optic-Electric Co., Ltd.

Keywords: Computer/Electronics Semiconductors Telecommunications Telecommunications Equipment New products/services

Source: PRNEWSWIRE


VeChain Jadi Satu-satunya Protokol Rantaian Blok Awam APAC Provenance Council – Konsortium Rantaian Bekalan Makanan & Pembiayaan Rentas Benua

SHANGHAI, 8 Mei 2020 /PRNewswire/ — APAC Provenance Council yang disokong oleh kerajaan, badan eksport dan industri, agensi piawaian, penyedia perkhidmatan pempakejan dan pelabelan, syarikat gergasi kewangan dan penyedia teknologi rantaian blok, ditubuhkan bagi mengintegrasikan teknologi rantaian blok ke dalam pembiayaan rantaian bekalan makanan menerusi perdagangan Australia–China. Pada masa ini, ahli-ahli pengasas utamanya termasuk Fresh Supply Co, Source Certain International dan Laava, disertai oleh ahli-ahli gabungan VeChain, FoodAgility CRC (Cooperative Research Centre), DNV GL Business Assurance, Australian Made, GS1, Blockchain Australia dan beberapa pihak yang lain.

Hala Tuju Baharu Ke Arah Industri Makanan Pasca-COVID

Pada Februari 2020, kerajaan Australia menerbitkan Hala Tuju Rantaian Blok Negara (The National Blockchain Roadmap), menekankan secara proaktif peluang-peluang dalam industri Teknologi Pertanian & Makanan, yang secara langsung mempercepatkan penubuhan Majlis ini.

Kesan daripada COVID-19 meningkatkan lagi desakan untuk mendorong inisiatif ini ke hadapan. Dari satu segi, pandemik ini menimbulkan ancaman langsung kepada vendor makanan & minuman di seluruh dunia, terutamanya dalam perdagangan rentas benua, pembekal banyak memberi kesan ke atas aliran tunai mereka, yang memerlukan pembiayaan invois segera untuk membuka invois yang belum dibayar dengan serta merta dan merangsang pertumbuhan perniagaan. Dari satu sudut yang lain, kesedaran awam terhadap keselamatan makanan adalah tinggi yang belum pernah terjadi sebelum ini. Menurut satu kajian oleh InTarget Shanghai, pengguna Cina menjadi lebih mementingkan kesihatan serta keselamatan dan ini akan terus dapat dilihat pada masa depan.

APAC Provenance Council didayakan Rantaian Blok Rangsang Pasaran

Dengan menggabungkan sumber daripada semua ahli, Majlis ini bermatlamat untuk menyediakan ekosistem pembiayaan rantaian bekalan makanan didayakan rantaian blok yang komprehensif, merapatkan jurang perdagangan yang boleh dikesan, selamat dan dipercayai dengan terma-terma pengebilan yang lebih pendek antara pembekal Australia dan pengimport China.

David Inderias, Pengerusi Eksekutif APAC Provenance Council berkata, “Banyak penyedia penyelesaian menawarkan perkhidmatan ‘jejak dan kesan’, namun tidak memenuhi keperluan industri dengan cara yang komprehensif. Dalam dunia pasca-COVID apabila banyak entiti komersial merosot, kami berkembang dengan memastikan agar dapat memberi nilai ekonomi sebenar, memenuhi keperluan industri dan turut melibatkan sumber pendanaan untuk industri.”

Dikuasakan oleh AliPay di Australia, semua pembayaran B2B untuk perdagangan yang ditetapkan ke China daripada pembekal makanan Australia akan menerima bayaran berdasarkan pencapaian daripada jumlah bayaran pendahuluan fiat setelah memenuhi pencapaian pertama daripada terma-terma penghantaran mereka. Bagi pembekal makanan di Australia, apabila mereka mengeksport produk makanan yang dikesan oleh VeChain ToolChain™, seluruh proses penghantaran produk akan direkodkan, termasuk maklumat logistik, suhu sepanjang proses dan sebagainya. Bertindak sebagai “mesin amanah” dalam kolaborasi berbilang pihak ini, rantaian blok menyediakan rekod yang tidak berubah dan sahih, yang bukan sahaja memastikan proses pemindahan logistik yang selamat, memberi ketelusan dan kepercayaan terhadap perdagangan rentas benua, tetapi turut membantu memendekkan tempoh pengebilan untuk pembekal.

VeChain Bakal Menjadi Satu-satunya Protokol Rantaian Blok Awam Dalam Konsortium

VeChain dikhususkan untuk membolehkan rakan kongsinya melaksanakan teknologi rantaian blok dalam pelbagai industri untuk menyelesaikan masalah sebenar. Kes-kes terbukti seperti FoodGates, membuka jalan bagi membolehkan pembiayaan rantaian bekalan menjadi lebih berkesan pada tahap serba baharu.

Sunny Lu, Ketua Pegawai Eksekutif di VeChain, menekankan bahawa, “Berpandukan misi untuk memperkasa ekonomi sebenar, VeChain meletakkan kedudukannya sebagai Pendorong bagi memperkasa rakan kongsi kami dengan rantaian blok untuk membina aplikasi perniagaan dalam pelbagai sektor. Pelaksanaan rantaian blok pastinya menyumbang untuk mengatasi kesan ekonomi segera akibat daripada pandemik ini untuk perusahaan dan akan membantu meningkatkan produktiviti dengan membuka lebih banyak sumber dan peluang pertumbuhan.”

Jabatan Pertanian Australia meramalkan bahawa China akan menyumbang sebanyak 43% pertumbuhan permintaan global untuk produk pertanian menjelang tahun 2050. Memandangkan produk Australia mendapat reputasi yang dicemburui kerana cirinya yang berkualiti tinggi, pengeksport Australia boleh memanfaatkan sepenuhnya peningkatan permintaan China terhadap hasil keluaran berkualiti dan keperluannya terhadap keselamatan makanan. Dengan pasaran yang berkembang, permintaan terhadap alatan rantaian blok standard yang bersedia untuk perniagaan akan turut menyaksikan pertumbuhan dramatik, yang memberi kedudukan kepada VeChain ToolChain™ untuk merebut peluang bagi menyokong lebih banyak perusahaan dan mencipta lebih nilai.

Latar Belakang APAC Provenance CouncilAsia Pacific Provenance Council ialah satu perikatan industri yang membantu pengeksport mendayakan secara digital dan membuktikan secara saintifik asal usul, kebolehkesanan dan ketulenan produk mereka dan menceritakan kisah di sebalik jenama-jenama mereka. Tidak lama lagi majlis ini akan melakukan penyampaian minat untuk pelbagai vertikal pengeluaran makanan dalam badan perintis, korporat dan industri yang disokong Food Agility sebagaimana yang ditekankan.

Latar Belakang VeChainDilancarkan pada tahun 2015, VeChain menghubungkan teknologi rantaian blok ke dunia sebenar dengan menyediakan struktur tadbir urus yang komprehensif, model ekonomi yang teguh dan penyepaduan IoT. VeChain ialah perintis aplikasi dunia sebenar menggunakan teknologi rantaian blok awam, dengan operasi antarabangsa di Singapura, Luxembourg, Tokyo, Shanghai, Paris, Hong Kong dan San Francisco. Bersama rakan strategik kami PwC dan DNV GL, kami telah menjalin hubungan kerjasama dengan banyak perusahaan terkemuka dalam industri-industri yang berbeza, termasuk Walmart China, BMW, BYD Auto, H&M, LVMH, D.I.G, AWS, PICC, ASI dan lain-lain.

Laman sesawang rasmi www.vechain.com

Logo – https://mma.prnewswire.com/media/738221/VeChain_Logo.jpg

Keywords:  Banking/Financial Service Computer/Electronics Food/Beverages Retail Corporate Expansion Blockchain

Source: PRNEWSWIRE


Sarung Pelindung & Harga OnePlus 6T Tertiris!

Sebelum ini OnePlus telah berkongsi tarikh pelancaran OnePlus 6T iaitu pada 30 Oktober 2018 di New York. Kurang dua minggu sebelum pelancaran rasmi tersebut, tertiris pula gambar beberapa jenis sarung pelindung dan harga OnePlus 6T.

Spesifikasi ringkas mengenai telefon pintar ini adalah sokongan pengimbas cap jari pada skrin dan telefon pertama OnePlus yang tidak lagi menggunakan port audio 3.5mm audio jack bagi audio over USB Type-C. Dikuasakan oleh pemproses Snapdragon 845, ia hadir dengan dua varian RAM iaitu 6GB / 8GB.

Harga sarung pelindung yang ditawarkan:

OnePlus Sandstone Protective – Rs990 (kira-kira RM56)

Sumber


Pengumuman Pemenang Webnovel Spirity Awards Spring 2020 Meraikan Bakat Novel Web Yang Meningkat

SINGAPURA, 15 Disember 2020 /PRNewswire/ — Webnovel, cabang e-penerbitan global China Literature (0772.HK), sebuah syarikat inkubator kesusasteraan dan IP dalam talian yang terkemuka, mengumumkan pemenang Webnovel Spirity Awards Spring 2020 pada 14 Disember. Peraduan ini, yang bermula pada bulan Julai, bertujuan untuk memberi inspirasi dan menggalakkan penulis berbakat yang terkenal di seluruh dunia dalam arena novel web.

Gold Winners of WSA Spring 2020

Dengan peluang untuk memenangi sehingga US$10,000, peserta telah menghantar sejumlah 7,560 novel yang meliputi pelbagai subjek seperti fantasi, permainan video, roman kontemporari, dan roman fantasi. Semua pemenang, termasuk 16 penerima hadiah pencalonan, terserlah kerana populariti mereka di kalangan pembaca dan kemahiran penulis yang terkenal akan dinilai oleh sekumpulan hakim yang terdiri daripada editor kanan.

“Ucapan terima kasih yang tulus ditujukan kepada setiap pengarang yang turut serta dalam acara Webnovel Spirity Awards Spring 2020 kami. Kami mendapat sambutan yang luar biasa terhadap peraduan ini dengan begitu banyak pengarang berbakat muncul semasa acara dan banyak lagi karya yang mengagumkan diterima. Kami sangat gembira dengan semangat yang ditunjukkan oleh komuniti penulisan digital kami,” kata Sandra Chen, ketua Kumpulan Webnovel.

Entri yang menang dalam tiga kategori dan hadiah utama ialah:

Hadiah Emas: US$10,000The Crown’s ObsessionMy Vampire System

Hadiah Perak: US$5,000Hellbound With YouNew Age of SummonersReincarnated As A Fox With System

Hadiah Gangsa: US$2,000Divinity: Against the Godly SystemHis Beautiful AddictionLoving A Heartless LawyerPhysics The Greatest MagicThe Evolution of a Goblin to the Peak

Klik untuk mengetahui lebih lanjut tentang penyertaan yang menang: https://bit.ly/2W6AxIN

Acara penting untuk meraikan kesusasteraan dalam talian yang berkembang pesat di seluruh dunia, Webnovel Spirity Awards telah dilancarkan pertama kali pada tahun 2019 di Filipina. Pada tahun ini, ia mula menerima entri berbahasa Inggeris dari penulis di seluruh dunia dan akan terus menjadi acara tahunan, menurut pengumuman dari Webnovel.

Pertandingan menulis merupakan bahagian penting dalam usaha Webnovel untuk mewujudkan bakat komuniti penulis di seluruh dunia dan berfungsi sebagai hab inkubasi untuk penulis sastera dalam talian. Bukan hanya sebagai platform di mana penulis, amatur atau profesional, dapat menerbitkan karya mereka, Webnovel juga boleh membantu menjana pendapatan untuk semua kandungan yang baik dan menjadikan impian penulis sebagai satu kenyataan.

“Selama beberapa tahun Webnovel membina hubungan yang stabil dengan pengarang, pembaca dan rakan adaptasi kandungan,” menurut Sandra Chen. Penulis boleh menerbitkan kandungan di Webnovel dan pembaca akan membayar untuk membaca kandungannya, menjana pendapatan bagi para penulis. Selain itu, rakan adaptasi syarikat dapat menentukan novel mana yang sesuai untuk diadaptasikan berdasarkan maklum balas pembaca.

Webnovel juga mempunyai sekumpulan editor kanan yang membantu penulis menggilap karya mereka untuk menjadikannya lebih relevan dengan keperluan pasaran dan pembaca. Di samping itu, syarikat ini telah melancarkan pelbagai kursus penulisan dalam talian untuk membantu mengasah kemahiran khusus untuk mewujudkan novel web.

Webnovel Spirity Awards Spring 2021 akan diadakan tidak lama lagi. Nantikan!

Tentang Webnovel

Webnovel ialah platform kesusasteraan global dalam talian. Ia mempunyai lebih daripada 100,000 pengarang antarabangsa dan lebih daripada 200 penterjemah bahasa. Webnovel telah menerbitkan lebih dari 160,000 novel asal dan mengumpulkan lebih daripada 70 juta pengunjung di seluruh dunia. China Literature mengandungi 8.9 juta pengarang dan 13.4 juta karya sastera yang meliputi lebih daripada 200 genre dan telah berjaya mencipta sejumlah besar karya sastera seperti Candle in the Tomb, The Graver Robbers ‘Chronicles, Nirvana in Fire, The King’s Avatar, yang diadaptasikan untuk filem, siri TV, animasi, komik, dan permainan komputer. Tencent merupakan pemegang saham dan rakan strategiknya.

Keywords: Books Computer/Electronics Multimedia/Online/Internet Publishing/Information Service Awards

Source: PRNEWSWIRE


Whatsapp Mungkin Menambah Ciri Baru Change Number & Live Location Pada Kemaskini Akan Datang?!

Aplikasi mesej dan chat popular WhatsApp dikhabarkan akan memperkenalkan ciri-ciri tambahan seperti Change Number, iaitu membolehkan anda menukar nombor tanpa kehilangan perbualan sebelumnya termasuk maklumat di dalam group. Selain itu, anda juga boleh memberitahu sesiapa sahaja di dalam kontak, atau bukan dari kontak bahawa anda sudah menukar nombor, ianya tidak akan aktif selepas dikemaskini melainkan anda mengubahnya di tetapan mengikut pilihan anda.

Ciri-ciri Live Location pula telah diperkenalkan di versi 2.17.150 Beta yang membolehkan anda berkongsi lokasi tetapi maklumat selanjutnya mengenai ciri-ciri ini tidak dapat dikenalpasti. Terdahulu, ciri seperti berkongsi lokasi baru sahaja dilancarkan di Google Maps, kemungkinan ciri yang sama juga akan ada pada Whatsapp nanti.

Perlu diingatkan bahawa WhatsApp kerap menguji ciri-ciri baru sebelum mereka mengeluarkan kepada versi yang stabil. Adakah anda fikir penambahan baru akan berguna jika ia ditambah dalam aplikasi WhatApp pada masa depan?


HONOR View20 Bakal Hadir Dengan Fungsi Rakaman Video Gerak Perlahan 960fps

Sebelum ini, HONOR sendiri telah mengesahkan bahawa mereka bakal memperkenalkan sebuah lagi telefon pintar baharu iaitu HONOR View20 (Honor V20) pada 22 Januari depan di Paris.

Meskipun belum dilancarkan, tetapi maklumat mengenai ciri spesifikasi telefon pintar tersebut kini mula tertiris menerusi beberapa keping imej yang tersebar di laman sesawang.

Memetik imej tersebar, HONOR View20 bakal menyokong keupayaan rakaman video gerak-perlahan 960fps. Ia juga hadir dengan rekaan lubang kecil pada paparan skrin hadapan pada bucu kiri yang menempatkan kamera swafoto sebesar 25MP.

Antara spesifikasi lain termasuklah bateri berkapasiti 4,000 mAh, GPS dual-frequency AI, sensor kamera utama 48MP dan Link Turbo – ciri di mana secara automatik beralih antara 4G dan Wi-Fi di samping boleh menggabungkan kedua-duanya untuk sambungan terbaik.

[SUMBER]

______________________________________________________________________

Artikel Berkaitan :


Memperkenalkan Acer Swift 7 – Laptop Paling Nipis Di Dunia Berharga RM6,399

Acer Day yang mendapat sambutan meriah pada tahun lepas, kini kembali dengan promosi menarik di samping juga memperkenalkan peranti baharu kepada peminat Acer. Selain Predator Helios 300 Edisi Khas dilancarkan, satu lagi komputer riba berkuasa turut diperkenalkan iaitu Acer Swift 7.

Acer Swift 7 merupakan komputer riba 4G LTE paling nipis di dunia dengan ketebalan hanya 8.98mm, di bawah unibodi aluminium serba hitam ini ia menawarkan pemproses Intel® CoreTM generasi ke-7, memori LPDDR3 8GB dan 256GB PCle SSD.

Paparan skrin 14 inci IPS FHD hadir bersama bezel nipis dan dilindungi oleh Gorilla Glass, sudut pandang yang luas sehingga 170 darjah menjanjikan setiap sudut boleh dilihat dengan jelas. Spesifikasi dalaman yang lain termasuk juga jangka hayat bateri selama 10 jam, serta pengimbas cap jari yang tidak lagi memerlukan kata kunci dan boleh daftar masuk lebih selamat menerusi Windows Hello.

Acer Swift 7 ditawarkan pada harga RM6,399 yang datang sekali dengan bekas pelindung, adapter USB Type-C ke HDMI dan adapter USB Type-A di dalam kotak pembungkusan. Dapatkan mulai hari ini di semua Stor Dalam Talian Rasmi Acer dan penjual sah di seluruh negara.


Langkah strategik SSG ke Tokyo Mengukuhkan Status Mereka Sebagai Peneraju Permintaan Gen B2B di APAC

Ketua Pegawai Eksekutif & Presiden SSG, Michael Whife “diberi penghormatan dan keistimewaan” untuk membawakan penyelesaian pemasaran yang inovatif ke rantau tersebut

TOKYO dan DENVER, 12 Januari 2021 /PRNewswire/ — Selling Simplified Group, Inc. (SSG), hari ini mengumumkan pembukaan pejabatnya di Tokyo, Jepun, menandakan lokasi ke-11 syarikat tersebut di Asia Pacifik dan seterusnya menjadikan ia sebagai peneraju permintaan gen B2B di rantau APAC.

Michael Whife, Ketua Pegawai Eksekutif dan Presiden SSG, berkata, “Kami benar-benar berbesar hati diberi keistimewaan untuk berada di pentas B2B Jepun dan berharap untuk menyampaikan perkhidmatan sebagai peneraju B2B Jepun dengan teknologi penjanaan permintaan yang paling inovatif di pasaran.”

Dalam usaha berterusan SSG untuk mengubah landskap penjanaan permintaan B2B di APAC, langkah strategik ke Tokyo membolehkan syarikat tersebut menyokong salah satu pasaran paling penting di rantau ini.

Whife berkata, “Pendekatan kami di APAC, yang kami telah gilap selama empat tahun yang lalu, direka dengan sempurna untuk pasaran seperti Jepun, yang mengutamakan keutuhan penampilan dalam kalangan perniagaan tempatan.”

Dengan menekankan falsafah SSG dalam menyampaikan perkhidmatan kepada perniagaan secara dalaman, Whife meneruskan: “Kami telah menjadi penyokong kepada model perniagaan yang dipusatkan sejak kali pertama kami memasuki pasaran Asia pada tahun 2016. Tumpuan kami, khususnya di Jepun, adalah untuk menyediakan perkhidmatan yang benar-benar berdedikasi kepada para pelanggan kami dengan menubuhkan pejabat serantau yang dikendalikan sepenuhnya oleh rakyat Jepun, daripada tugasan jualan dan operasi hingga kepada kreativiti dan analisis data.

“Kami memahami bahawa keistimewaan yang diberikan ini adalah untuk mengalu-alukan kehadiran kami di pasaran Jepun dan matlamat kami adalah untuk menghormati keistimewaan tersebut dengan menyediakannya dalam bahasa ibunda yang disokong oleh penyelesaian pemasaran yang inovatif serta data tempatan yang diperkayakan.”

SSG telah berjaya menjalankan kempen B2B dalam bahasa Jepun selama dua tahun, dengan disokong oleh data pihak pertama Jepun yang meluas. “Data kami, yang telah diterjemah dan disusun secara khusus untuk rantau ini, tidak syak lagi merupakan kaedah yang paling bersesuaian untuk usaha kepemimpinan penjanaan B2B bagi penduduk Jepun,” kata Whife.

Pengumuman tersebut diadakan berikutan rangsangan daripada pasaran tempatan sedia ada yang berpotensi sebagai pembekal permintaan tempatan yang benar-benar berdaya maju.

Foto – https://ering.com.my/wp-content/uploads/2021/01/langkah-strategik-ssg-ke-tokyo-mengukuhkan-status-mereka-sebagai-peneraju-permintaan-gen-b2b-di-apac.jpg

Source: PRNEWSWIRE


World eSports League (WSL) Umum Rancangan Jadi Sensasi Antarabangsa

SEOUL, Korea Selatan, 11 Mei 2021 /PRNewswire/ — Pada 10 Mei, World eSports League (WSL), acara e-Sukan global serba baharu yang dianjurkan oleh Technoblood eSports (TB eSports) mengumumkan rancangan pertamanya untuk acara tersebut.

Logo World eSports League (WSL).

Menurut jawatankuasa penganjur WSL (WSLOC), ketika ini, kira-kira 40 negara telah menyatakan hasrat mereka untuk mengambil bahagian. Tarikh akhir permohonan adalah pada 14 Mei 2021.

WSLOC turut mengumumkan judul-judul permainannya untuk acara pertama berkenaan. Sehingga kini, WSLOC telah mengumumkan judul-judul permainan termasuk PLAYERUNKNOWN’S BATTLEGROUNDS (PUBG) KRAFTON, Inc. dan Eternal Return: Black Survival Nimble Neuron. Permainan pertempuran dan Brawl Stars Supercell juga berkemungkinan besar akan ditambah sebagai judul baharu dalam pertandingan ini. Kesemua ini dipilih dengan mempertimbangkan kepelbagaian genre serta populariti permainan. Judul-judul permainan tambahan dijadualkan untuk dipilih.

WSL ialah pertandingan e-Sukan peringkat kebangsaan untuk pemain profesional mahupun pemain amatur bersaing bagi meraih gelaran terbaik di dunia. Ia merupakan pertandingan e-Sukan global tahunan yang mana pemain-pemain terbaik dunia mengambil bahagian di bawah akreditasi International Esports Federation (IESF) yang telah mencecah 100 anggota di seluruh dunia baru-baru ini.

“World eSports League ialah sebuah acara global baharu yang bertujuan untuk memperluaskan penglibatan langsung bersama khalayak baharu dalam bidang e-Sukan. Kami akan memberi keseronokan dan pandangan baharu kepada peminat e-Sukan di seluruh dunia melalui acara yang unik dan mampan,” kata Presiden & Ketua Pegawai Eksekutif TB eSports Takefumi Morishima.

“Virus COVID-19 terutamanya mendapat perhatian penuh kita pada tahun ini. Kami akan melakukan yang terbaik bagi mencegah penularan COVID-19 dan menjadikannya acara yang selamat,” tambah beliau.

TB eSports yang terdiri daripada pakar-pakar e-Sukan daripada ibu pejabat TB di Jepun dan pakar-pakar e-sukan Korea, merupakan subsidiari Technoblood dan telah meraih pencapaian yang menakjubkan dalam industri e-Sukan sejak tahun 2002. Technoblood merupakan rakan operasi World Cyber Games (WCG) di Jepun dari tahun 2002 hingga 2013 dan bersama-sama menganjurkan acara e-Sukan Tokyo Game Show: Cyber Games Asia (CGA) dari tahun 2012 hingga 2016.

[Untuk penyertaan dan maklumat lanjut, kunjungi wsl.gg][Untuk maklumat media dan pertanyaan, sila hubungi di chah@technoblood.com]

Source: Technoblood Esports Inc.

Keywords:  Electronics Gaming Computer/Electronics Entertainment New products/services

Source: PRNEWSWIRE


INFODAS SDoT Security Gateway terima kelulusan NATO SECRET yang membolehkan pendigitalan sistem sulit

COLOGNE, Jerman, 2 Mac 2021 /PRNewswire/ — SDoT Security Gateway dua arah menerima kelulusan umum NATO SECRET daripada Majlis Ketenteraan (Military Council, MC) NATO setelah penilaian mendalam selama dua tahun dijalankan oleh Agensi Keselamatan dan Penilaian Maklumat (Information Security and Evaluation Agency, SECAN) NATO. INFODAS merupakan satu-satunya vendor Penyelesaian Domain Silang (Cross Domain Solution, CDS) dan Keselamatan Siber di dunia dengan portfolio produk yang memperoleh tiga akreditasi untuk NATO, EU dan German SECRET. Produk SDoT meliputi setiap kes penggunaan ketenteraan daripada pusat data hingga ke sudut taktikal. Sebagai produk utama SDoT, pengawal data menapis kedua-dua data berstruktur dan berfungsi dengan sebarang data sulit berlabel keselamatan XML yang mematuhi NATO. Ia disenaraikan dalam Katalog Produk Jaminan Maklumat (Information Assurance Product Catalogue, NIAPC) NATO. Kelulusan umum NATO SECRET menjadikannya mudah untuk mendapatkan penyelesaian IT khusus NATO yang diakreditasi.

Pada masa lalu, maklumat dan sistem sulit dipisahkan secara fizikal daripada rangkaian ketenteraan dan kerajaan yang lain. Ini menghalang pendigitalan lengkap dan keperluan untuk membuat keputusan pantas dalam kalangan 30 ahli dan sekutu NATO. Penyelesaian Domain Silang SDoT membolehkan gabungan operasi dan perkongsian data sulit hampir masa nyata serta gabungan antara sistem dan manusia dalam semua domain dari ibu pejabat ketenteraan hingga ke barisan hadapan: darat, laut, udara, angkasa lepas dan siber. Ia memeriksa, mengubah dan memantau pemindahan data dengan teliti, memastikan hanya maklumat yang betul dan sah sahaja dibenarkan merentasi sistem pada tahap keselamatan yang berbeza. Dengan sebuah gambaran operasi umum (common operating picture, COP), sensor, pemproses dan kemungkinan pengenal pasti yang betul, boleh dihubungkan. Membolehkan pautan data taktikal di keseluruhan domain keselamatan, SDoT memberikan kemampuan ini dalam latihan kebakaran langsung pertahanan udara multinasional oleh Pemasangan Peluru Berpandu NATO (NATO Missile Firing Installation, NAMFI). Tidak lama lagi, Sneaker-net akan menjadi ketinggalan zaman.

Semua elemen kumpulan produk Secure Domain Transition (SDoT) telah memenuhi keperluan keselamatan maklumat yang ketat untuk keselamatan perkakasan dan perisian pada tahap SECRET dan saling kendali ke bawah (SECRET and below interoperability level, SABI). Ia dibangunkan dan dihasilkan di Jerman dengan ketelusan penuh rantaian bekalan. Ia tersedia sebagai peralatan berukuran 19″ atau saiz taktikal iaitu COMP-LAND untuk kenderaan dan COMP-AIR untuk dron. Produk-produk lain termasuk SDoT Security Gateway Express yang dioptimumkan untuk penapisan kependaman rendah, hampir masa nyata bagi data ketenteraan seperti XML, Link 16 /JREAP atau ASTERIX. Sama seperti SDoT Diode untuk pemindahan data sehala hingga 9.1 Gbit/s, kedua-dua produk memperoleh akreditasi umum NATO, EU dan German SECRET. Ia dilengkapi dengan SDoT Labelling Service (Perkhidmatan Pelabelan) untuk data sulit yang mematuhi NATO STANG 4774/8 dengan label keselamatan XML yang terikat secara kriptografi pada sebarang objek data seperti dokumen MS Office yang baru-baru ini memperoleh akreditasi German SECRET.

Selama lebih 10 tahun yang lalu, produk SDoT telah digunakan dalam persekitaran yang paling sukar dan misi yang kritikal di seluruh dunia. Baru-baru ini, SDoT CDS dipilih untuk menaik taraf pesawat AWACS dan Joint Electronic Warfare Core Staff (JEWCS) NATO. “Untuk mengekalkan akreditasi kami dengan Pejabat Persekutuan Keselamatan Maklumat (Federal Office of Information Security, BSI) Jerman serta NATO SECAN, pasukan kami sentiasa melakukan inovasi terhadap seni bina dan fungsi keselamatan kami. Kes penggunaan baharu diuji setiap tahun di CWIX. Ramai pelanggan kami, malah kami sendiri tidak sabar menunggu keputusan daripada SECAN. Kami tidak sabar untuk bekerjasama dengan NATO dan ahli-ahlinya untuk mendigitalkan domain misi kritikal”, kata Dr. Alexander Schellong, Naib Presiden Perniagaan Global.

Tentang INFODAS – lebih terhubung.lebih selamat

INFODAS ialah perniagaan bebas milik keluarga yang ditubuhkan pada tahun 1974 di Jerman. Syarikat tersebut membangunkan penyelesaian domain silang inovatif berdasarkan prinsip keselamatan melalui reka bentuk dan memberikan Keselamatan Siber serta rundingan IT kepada pelanggan kerajaan, pertahanan dan komersial. Penyelesaian domain silang keluarga produk INFODAS SDoT (SDoT Security Gateway, SDoT Software Data Diode, SDoT Labelling Service, PATCH.works) diluluskan hingga ke German, EU, NATO SECRET serta disenaraikan dalam katalog jaminan maklumat NATO. Selama 10 tahun yang lepas, produk SDoT telah digunakan dalam persekitaran yang paling sukar dan misi yang kritikal di seluruh dunia. Ia direka dan dihasilkan di Jerman berlandaskan prinsip keselamatan melalui reka bentuk dan ketelusan rantaian bekalan.

Sila hubungi

INFODAS GmbHDr. Alexander SchellongTel. +49 (0)221 70912234marketing@infodas.de

Keywords: Aerospace/Defense Computer/Electronics High Tech Security Homeland Security Multimedia/Online/Internet New products/services

Source: PRNEWSWIRE


Reviu Eksklusif HUAWEI MediaPad M6 10.8″ – Tablet Serba Serbi Lengkap, Confirm Tak Pandang Lain!

Bila sebut pasal HUAWEI, semua orang mesti excited. Yelah, HUAWEI sememangnya cukup terkenal dengan pelbagai produk yang bergerak pantas dalam industri teknologi. Kalau korang die hard fans tablet, korang kena tahu HUAWEI kini ada produk baru lagi iaitu HUAWEI MediaPad M6 10.8″! Fuhh power! Serius, korang memang kena cuba sendiri.

Bila penulis berpeluang mencuba tablet ni, terus rasa teruja gila sebab penulis akui tablet ni benar-benar menawarkan yang terbaik. Ia mempunyai badan logam dengan ketebalan 7.2mm serta berat sekitar 498 gram. Menariknya lagi, ia menyokong stylus pen (HUAWEI M-Pen Lite) dan boleh dihubungkan dengan papan kekunci pintar untuk diubah menjadi seakan – akan komputer riba. Tampak hebat kan?

Reka bentuk luaran HUAWEI MediaPad M6 10.8″ sememangnya harus dipuji kerana ia mempersembahkan tampilan yang premium. Tablet ini membawakan paparan bersaiz 10.8” bersama lengkungan pada keempat – empat bucu seterusnya diikuti dengan bingkai pada paparan yang agak tebal. Pada resolusi 2K (2560 x 1600), ketumpatan piksel mencapai 280ppi dan keseluruhannya masih nampak menarik. Cayalah!

Tablet ini turut membawakan sokongan pengimbas cap jari yang diletakkan pada skrin sebelah kanan. Sebagai aternatif, ia juga mempunyai sokongan pengimbas wajah yang responsif. Beralih pada bahagian sisi terdapat butang kuasa, butang kawalan suara, port pengecasan (USB Type-C) dan slot kad sim terletak pada bahagian kanan. Manakala, mikrofon dan pembesar suaran di letakkan pada sisi atas peranti.

Seterusnya, terdapat persediaan kamera utama tunggal pada belakang tablet – diletakkan pada sudut atas sebelah kiri. Jika diteliti, camera bump kelihatan sedikit menonjol. Secara keseluruhan, tablet ini mempunyai binaan yang kemas dan ergonomik – menjadikannya terasa sangat selesa untuk dipegang. Cuma, biasalahkan kalau dah namanya tablet mestilah saiznya agak besar. Betul tak?

Untuk antaramuka, HUAWEI MediaPad M6 menggunakan antaramuka EMUI 9.1 berlandaskan Android 9. Untuk dalaman, tablet ini menggunakan cip pemproses Kirin 980 dengan paduan memori 4GB RAM + 128GB ROM. Sebagai tambahan, ia turut menyertakan sokongan kad microSD sehingga 512GB.

Pada masa sama, cip ini dilihat mencatatkan prestasi terbaik dalam industri. Sepanjang penggunaan, penulis mendapati segala tugasan harian dapat dijalankan dengan lancar. Pengalaman bermain game menggunakan tablet ini juga terasa memuaskan. Kami sempat menjalankan beberapa ujian penanda aras ke atas peranti menerusi aplikasi AnTuTu Benchmark sebagai rujukan. Hasil ujian adalah seperti di bawah :

Tidak cukup dengan itu, HUAWEI turut menyertakan sokongan pembesar suara terbaik daripada Harman Kardon pada tablet ini untuk gaya hidup lebih hebat! Menerusinya, pengalaman audio dan video menjadi lebih baik dan amat mengasyikkan umpama pengalaman yang tiada tandingannya. Tidak ketinggalan, ia turut menyokong teknologi Dolby Atmos. Kedua – dua sistem audio ini diselaraskan dengan teliti dan dioptimumkan untuk prestasi kualiti bunyi yang boleh dikatakan terbaik dalam industri tablet!

Untuk kamera, HUAWEI MediaPad M6 10.8″ dibekalkan dengan kamera utama sebesar 13MP (f/1.8) serta kamera selfie 8MP (f/2.0). Boleh dikatakan tablet tidak terlalu menjurus kepada keupayaan kamera, namun prestasinya tidak boleh diperlekehkan.

Kamera utama pada tablet ini mampu berfungsi dengan baik dan turut menyokong sejumlah ciri – ciri menarik lain termasuk pengesanan adegan (AI), Night Mode, video gerak perlahan 480fps dan sebagainya. Prestasi kamera hadapan juga boleh dipuji kerana ia berupaya menangkap gambar dengan baik bersama hasil yang memberangsangkan. Percayalah! Tablet ini juga berupaya menjadi teman selfie yang terbaik!

Seperti yang dinyatakan awal – awal tadi, HUAWEI MediaPad M6 10.8″ boleh diubahsuai menjadi seakan – akan sebuah komputer riba mini – di mana ia hadir dengan sokongan stylus yang dikenali sebagai HUAWEI M-Pen Lite dan papan kekunci pintar.

HUAWEI M-Pen Lite mempunyai tekanan kepekaan sehingga 2,048 – di mana dapat memberikan pengalaman penggunaan yang lancar pada tablet terutamanya ketika melukis. Secara keseluruhannya sokongan stylus ini menarik, tapi sayangnya HUAWEI M-Pen Lite menggunakan bateri AAAA untuk beroperasi. Mungkin boleh dianggap sedikit mengecewakan.

Aksesori seterusnya adalah papan kekunci pintar – yang mana juga didatangkan dengan penutup tablet. Papan kekunci ini perlu didapatkan secara berasingan. Jika diteliti, ia memiliki kekuatan magnet yang cukup kukuh. Terdapat tiga magnet bulat kecil pada papan kekunci ini – di mana boleh digabungkan dengan dengan bahagian bawah tablet untuk penggunaan seakan – akan sebuah komputer riba.

Untuk sokongan bateri, HUAWEI MediaPad M6 10.8″ menyertakan kapasiti yang sama seperti HUAWEI MediaPad M5 Lite iaitu sebesar 7,500mAh. Ia dipadankan dengan adapter pengecasan 18W. Dengan kapasiti ini, ia mampu bertahan sehingga dua atau tiga hari tanpa sebarang masalah dengan penggunaan biasa. Untuk proses pengecasan semula, ia didapati mengambil masa sekitar 2 jam dan 30 minit untuk penuh.

Berdasarkan reviu di atas, dapat disimpulkan bahawa HUAWEI MediaPad M6 memiliki kelebihan dan kekurangan yang tersendiri. Untuk kelebihan secara jujurnya penulis berpuas hati dengan mod desktop yang dipaparakn kerana ia kelihatan setanding dengan komputer riba. Tambahan pula, ia didatangkan dengan papan kekunci pintar ternyata pengalaman itu sememangnya terbaik.

Paparan skrin juga harus dipuji – skrin pada resolusi 2K dengan persembahan yang sangat baik. Memang mantul! Tidak ketinggalan, kelebihan pada sokongan pembesar suara terbaik daripada Harman Kardon menjadikan tablet ini terlihat cukup gah. Bateri juga sangat mengagumkan dengan 7,500mAh. Dalam erti kata mudah, HUAWEI MediaPad M6 adalah tablet dengan serba serbi lengkap yang pastinya membuatkan korang lupa yang lain! Tak percaya? Kenalah cuba sendiri okay!


Honor 9 Lite Ditawarkan Pada Harga Lebih Rendah Pada 25 April Ini!

Honor 9 Lite telah dilancarkan bulan lalu dan pada pendapat kami ia merupakan sebuah telefon pintar yang berbaloi untuk dimiliki. Oleh itu, Honor Malaysia sekali lagi tampil kali ini dengan promosi menarik dengan penurunan harga Honor 9 Lite pada harga RM699 (asal RM749).

Sebelum ini, promosi yang sama telah dijalankan dan ia mendapat sambutan yang luar biasa apabila sebanyak 2,500 unit telah terjual dalam masa enam jam. Honor 9 Lite dilengkapi paparan FullView Display 5.65” FHD+ dengan cip pemproses Kirin 659 dan bateri sebesar 3,000mAh.

Pembelian boleh dibuat bermula pada pukul 12 pagi hingga 9 pagi pada 25 April 2018. Peminat Honor boleh mendapatkan Honor 9 Lite secara eksklusif hanya di kedai atas talian Vmall dan Shopee. Untuk maklumat lanjut, boleh layari Honor Malaysia.

Huawei nova 2 Lite VS honor 9 Lite: 10 Perkara Membuatkan Kami Memilih…


Qualcomm Akan Menukar Nama Singkatan Bagi Snapdragon Selepas Ini

Qualcomm, sebuah syarikat pengeluar pemproses telefon pintar terkemuka dunia kini akan menukar nama singkatan bagi Snapdragon iaitu MSM kepada SDM. Seperti yang kita tahu, nama singkatan bagi Snapdragon 835 iaitu MSM8998 adalah yang terakhir akan digunakan.

Menurut Weibo China, Qualcomm akan mengeluarkan set cip generasi terbaru untuk kegunaan telefon pintar flagship pada tahun depan iaitu Snapdragon 845, di mana akan menggunakan nama singkatan SDM*** seperti contoh.

Sebelum ini, kami pernah kongsikan mengenai peranti flagship LG adalah yang pertama akan menggunakan set cip terbaru oleh Qualcomm pada tahun depan, lantas menjadikan Samsung pemborong kedua selepas LG untuk menggunakannya. Cip tersebut dikhabarkan akan hadir bersama modem terbaru X20 yang berupaya untuk memuat turun kelajuan LTE sehingga 1.2GHz dan memuat naik sehingga 150Mbps akan dihasilkan di kilang TSMC, Taiwan.


Laporan Antutu: Peranti Pintar Terbaik Bagi Bulan Ogos 2018

Tahun ini terlalu banyak peranti pintar berlumba-lumba tampil di pasaran Malaysia, mana satu pilihan terbaik sentiasa menjadi persoalan bagi ramai pengguna. Jadi senarai dari Aututu bagi bulan Ogos ini mungkin sedikit sebanyak dapat membantu anda dalam membuat pemilihan.

Tempat pertama diduduki oleh peranti pintar gaming dari Xiaomi iaitu Black Shark dengan skor ujian benchmark 292887, manakala tempat kedua diduduki oleh Meizu 16 Plus yang tidak memasuki pasaran tempatan. Sama juga bagi Smartisan R1 yang tidak diperkenalkan di pasaran tempatan berjaya berada di tempat ketiga, teruskan dengan Vivo NEX, Xiaomi Mi 8 Explorer Edition dan Oppo Find X, OnePlus 6, Samsung Galaxy Note9, Xiaomi Mi 8 dan Xiaomi Mi MIX 2S.


IFA 2019: Sony Perkenal Xperia 5 Tampil Rekaan Elegan Dengan Spesifikasi Menakjubkan!

Bersempena dengan IFA 2019, Sony tidak melepaskan peluang memperkenalkan beberapa peranti baharu daripada mereka. Antara yang menjadi sorotan adalah Sony Xperia 5.

Peranti ini tampak eksklusif apabila direka dengan rekaan yang elegan iaitu lebar 68mm sahaja membuatkan ia mudah di bawa dan digunakan. Ia masih mengekalkan 21:9 CinemaWide yang menjadikannya 14g lebih ringan berbanding Xperia 1.

Sony Xperia 5 ini dihadirkan dengan skrin 6.1 inci Full HD+ OLED Display dan disertakan dengan sokongan HDR. Ia turut dikuasakan oleh Qualcomm Snapdragon 855.

Kamera juga tidak mengecewakan apabila ia hadir dengan 12MP sensor imej dan optical image stabilisation (OIS). Turut dihadirkan Eye AF (Auto Focus) yang menggunakan algoritma Sony α yang mana ia lensa kamera boleh ditukar bagi memberikan fokus yang baik.

Pengguna boleh menukar lensa 26mm (F1.6) lensa versatil , 52mm (F2.4) telescopic lens, 16mm (F2.4) super-wide lens (35mm conversion) bagi memberikan hasil gambar yang diingini.

Jadi sama-sama kita nantikan kehadiran peranti ini.

Beli Peranti Sony Di:

Artikel Berkaitan:


Wow~~ Rebat RM400 Khas Samsung Galaxy Note9!

Adakah Samsung Galaxy Note9 menjadi pilihan utama anda? Suka sangat tetapi tak mampu nak beli?! Okay, Samsung Malaysia ingin memberi promosi menarik lagi khas pengguna Galaxy Note9!

Tawaran ini terbuka kepada semua pengedar sah Samsung dengan rebat sebanyak RM400 diberikan kepada mereka yang ingin memiliki Galaxy Note9, tempoh promosi mulai sekarang hingga 28 Oktober 2018.

Kini anda boleh beli Galaxy Note9 128GB pada harga promosi RM3,299 (harga asal RM3,699) dan varian 512GB pada harga promosi RM4,199 (harga asal RM4,599).

Syarat dan terma, boleh layari laman SAMSUNG.

Baca Juga: Reviu Eksklusif: Samsung Galaxy Note9, Peningkatan Kuasa Lebih Sempurna


Monster iSport®, Rasai Turbo Dalam Telinga!

Selain melancarkan Monster ClarifyHD yang berkualiti bagus, Brightstar juga membawa masuk fon telinga yang satu ini dikatakan sangat bagus!

Bagi mereka yang gemar dengan aktiviti lasak, Monster iSport® lebih tahan lasak, kalis peluh malah ada juga model yang kalis air. Walaupun ia dicipta untuk golongan yang aktif, pengguna masih lagi mendapat pengalaman Pure Monster Sound® di telinga.

Fon kepala Monster iSport Freedom tanpa wayar ini boleh didengar selama 24 jam tanpa henti dan boleh membuat dua sambungan Bluetooth untuk berkongsi lagu. Pilihan mod mendengar yang disediakan ialah berwayar, tanpa wayar atau USB Digital Audio.

Tambahan lagi, untuk prestasi yang lebih mengancam, pengguna boleh menukar kepada mod “turbo” sekaligus meningkatkan rasa Aumm! padanya. Fungsi seperti kalis peluh, kalis air dan boleh dicuci ini dijual pada harga RM1,199.

Walaupun begitu, sesetengah pengguna lebih gemar akan fon telinga, jadi Monster memperkenalkan model tanpa wayar iaitu Victory yang hadir dengan dua mod berbeza iaitu Warm Up dan Sport.

Rekaan yang kompak ini masih memberikan waktu hiburan yang mencecah sehingga lapan jam. Fungsi-fungsinya adalah lebih kurang sama seperti fon kepala Freedom lantas harga yang ditawarkan pula hanya RM588.

Jika anda mencari model fon telinga dengan harga lebih rendah berbanding di atas, anda boleh juga mencuba iSport Intensity Bluetooth tanpa wayar pada harga RM450, iSport Achieve Wireless Bluetooth tanpa wayar pada harga RM368, atau iSport Achieve Wired yang dijual dengan harga RM188.

Anda boleh beli produk Monster di Monster Dealers Network.


HONOR 20 + Powerbank 10,000mAh Hanya RM 1199! Dapatkan Segera Di Jualan Pilihan Pelanggan Anjuran HONOR

HONOR Malaysia ada jualan istimewa lagi! Sempena membuka tirai tahun 2020, tawaran istimewa bagi pelbagai barangan pilihan pelanggan termasuk peranti pintar, aksesori dan jam tangan pintar turut disediakan di laman rasmi hihonor bermula dari 7 Jan ~ 9 Jan.

Tawaran menarik ini termasuk HONOR Deals yang telah berlangsung sejak HONOR Year End Sale, dan tambahan satu bundle baharu iaitu HONOR Special Bundles. Senarai jualan promosi seperti di bawah:


vivo, OPPO & Xiaomi Perkenal Sistem Pemindahan Fail Wireless Mudah Alih Tanpa Sebarang Aplikasi

vivo, OPPO dan Xiaomi kini bekerjasama memperkenalkan sistem pemindahan fail wireless baharu yang inovatif dikenali sebagai Peer-to-Peer Transmission Alliance. Ia merupakan sistem baharu yang membolehkan pemindahan fail secara lancar dengan hanya satu klik. Ia sekaligus menyediakan pengalaman pemindahan fail terbaik yang tidak pernah dirasai sebelum ini.

Difahamkan, sistem ini bakal membolehkan pengguna ketiga – tiga jenama untuk memindahkan file antara peranti mudah alih dengan mudah tanpa memerlukan sebarang aplikasi pihak ketiga atau data rangkaian. Ia dikatakan menyokong fail termasuk foto, video, muzik, dokumen dan banyak lagi. Langkah ini diambil seiring dengan pengenalan rangkaian 5G – di mana saiz fail purata dijangka meningkat dengan ketara bersama ketersediaan kandungan yang lebih bervariasi. Sistem ini akan dilancarkan secara berperingkat bermula Februari ini.


10 Sebab Kenapa Perlu Beli HUAWEI Mate 30 Pro 5G!! – Nombor 9 Paling Onz!!

HUAWEI Mate 30 Pro 5G semestinya peranti 5G yang memberi impak yang sangat besar dalam dunia teknologi!!! Peranti ini tidak dapat dinafikan sangat hebat. Tapi berbaloi ke nak beli mahal-mahal? Kami beri kepada anda 10 sebab kenapa perlu beli HUAWEI Mate 30 Pro 5G!!

Kepada kaki travel tu, memang sangat seronok kalau korang bawa HUAWEI Mate 30 5G ini sebab korang boleh guna rangkaian 5G ini di luar negara. Kalau korang nak tahu terdapat 47 negara di seluruh dunia telah mengkomersialkan 5G yang mana rata-ratanya telah di sediakan oleh HUAWEI! Jadi korang akan jadi salah seorang orang yang pertama merasai penggunaan rangkaian 5G menerusi HUAWEI mate 30 Pro 5G!

Kalau korang nak tau, HUAWEI ini mempunyai front-end access, back-end access, pangkalan stesyen 5G, 5G chipset, 5G cloud services, peranti dan lain-lain.

Bagi korang yang tak tahu lagi, HUAWEI Mate 30 Pro 5G ini menggunakan Kirin 990 5G SoC yang mana ia merupakan peranti SoC yang boleh mengintegrasi 5G baseband. Yang lagi hebat, kombinasi antara 7nm + EUV process, Kirin 990 5G bukan hanya menyokong SA / NSA 5G dual-module networks tau, tetapi ia juga mampu memastikan kestabilan transmisi 5G dan penggunaan tenaga yang rendah. Jimat ruang dan kos tau!!!

Apa yang best jugak mengenai HUAWEI mate 30 pro 5G ini, ia menggunakan secara keseluruhan rekaan antena yang mana daripada 21 antena, terdapat 14 antena adalah 5G bagi mencapai prestasi dan kepantasan serta kestabilan sambungan rangkaian 5G.

Berbanding telah telefon pintar 5G yang lain, HUAWEI Mate 30 Pro 5G adalah 50% lebih pantas dan kurang menggunakan tenaga. Jadi, sebab itulah telefon ini adalah rangkaian 5G yang stabil giler!!!!

Kalau nak tau, HUAWEI Mate 30 pro 5G ini sangatlah pintar!! Boleh mengintegrasi 5G baseband kepada SoC chip, boleh mengesan rangkaian 2G / 3G / 4G / 5G, NSA / SA 5G dual mode dan 5G + 4G dual card dual standby. Bermakna telefon ini boleh memberi respond yang sangat baik walaupun rangkaian yang berbeza. Guna sim kad 4G dekat telefon ini pun confirm berdesup kencang.

Nak main game kena ada pemproses yang berdesup kencang. Korang tak perlu risau sebab HUAWEI Mate 30 Pro 5G ini dihadirkan dengan Kirin 990 5G SoC. Dipadankan pula dengan Mali-G76 MC16 GPU pastinya memberikan kepuasan gaming!!! Hebat!! Gambar dengan resolusi terbaik serta low-latency internet gaming membuatkan seronok main game tanpa diganggu.

Nak tau apa yang unik mengenai peranti HUAWEI Mate 30 Pro 5G ini adalah dia adalah telefon pintar yang pertama dalaman pengesahan 5G. Sirim pun dah sah kan guys!! Memang terbaik laa!

Tak boleh nak cakap apa, kamera HUAWEI mate 30 Pro 5G ini memang perform giler! tampil dengan rekaan dua kamera utama. Kualiti gambar memang terbaik khususnya pada waktu malam. Rakaman video juga memang tak boleh nak cakap apa, sangat hebat!!!

Sekali pandang memang terus jatuh cinta. Hadir dengan skrin melengkung sebanyak 88 darjah memberikan paparan yang menakjubkan.

Panel belakang juga sangat unik apabila dihadirkan dengan Vegan Orange Leather. Disebabkan ia disertakan dengan tampil dengna material leather, jadi anti calar!! Panel belakang ini nyata memberi feel yang berbeza!

Dengan cip pemproses Kirin 990 5G SoC, membenarkan pengguna mendapat 50% lebih kepantasan muat turun dengan kurang penggunaan bateri. Tak percaya? Kami dah testing HUAWEI Mate 30 Pro 5G ini di Langkawi, kelajuannya mencapai sehingga 1.8GBPS. Hebat!!

Jadi tunggu apa lagi, dah boleh dah kumpul duit nak beli HUAWEI Mate 30 Pro 5G!! Memang berbaloi! Dengan harga hanya RM4,199!! Ketesediaan bermula 7 Februari ini!

Artikel Berkaitan:


Pembelajaran Interaktif Menerusi Aplikasi Pandai!!!

Pada ketika ini, pelajar-pelajar sekolah sedang mengalami musim peperiksaan justeru pembelajaran interaktif sangat membantu. Salah satu aplikasi yang ditawarkan adalah ‘Pandai’.

Menariknya, aplikasi Pandai ini menyediakan topik pembelajaran daripada sekolah rendah sehinggalah sekolah menengah. Terdapat juga kuiz yang boleh dijawab oleh pelajar.

Apa yang pasti, ia menawarkan topik pembelajaran yang telah ditetapkan oleh Kementerian Pendidikan.

Aplikasi ini masih di peringkat awal dan kandungan adalah terhad. Bagi yang berminat boleh memuat turun di Sini.

Artikel Berkaitan:


Sony Malaysia Menawarkan DualShock4 Dalam 4 Warna Baru

Sony sebelum ini telah mengumumkan aksesori untuk PlayStation 4 yang diberi nama DualShock 4 Wireless Controller. Kali ini, ia hadir dengan tiga pilihan warna baru iaitu gold, silver dan juga hitam. Ketiga-tiganya menawarkan sokongan multi-touch dan touch-pad baru serta hadir dengan speaker terbina seperti alat kawalan asal PlayStation 4. Selain itu, Sony juga tidak melepas peluang untuk menawarkan DualShock4 edisi terhad yang bertemakan StarWars. DualShock 4 ini ditawarkan pada harga RM209 dan boleh dibeli terus melalui laman jualan Sony Malaysia di laman sesawang store.sony.com.my.


Nikmati ROG Phone 5 Pada Harga kaw-Kaw Bersempena Jualan 8.8!!! – Miliki Hadiah Percuma Berupa ROG Cetra II & ROG Kunai GamePad 3!!

Berita baik buat mereka yang ingin memiliki peranti ROG Phone 5!! Nikmati tawaran dan penjimatan 8.8 hebat di ROG Phone 5 yang berlansung dari sekarang sehingga 15 Ogos!!!

Berikut ada pakej yang tersedia:

Pakej A:

Pakej B:

Anda boleh membeli peranti ini di laman sesawang berikut:


vivo Bakal Lancarkan Varian baharu vivo V20 SE Aquamarine Color Pada 1 Disember Ini!!

Peminat peranti vivo kini boleh kunci jadual anda apabila mereka bakal memperkenalkan peranti baharu vivo V20 SE Aquamarine Color pada 1 Disember ini jam 9 malam.

Varian warna baharu ini membawakan tema Be Mer-Mazing, Be The Focus. Anda boleh menyaksikan perlancaran ini di vivo Malaysia’s Official Facebook Page dan vivo Malaysia’s Official YouTube Channel.

Jadi teruskan bersama kami bagi mengetahui dengan lebih lanjut mengenai peranti ini.


Nokia 6, 5, Dan 3 Akan Dibawa Masuk Ke Malaysia Pada 30 Mei Depan

Peminat Nokia! Anda pasti sudah lama menunggu telefon pintar daripada jenama legend ini.

Nokia telah mengumumkan bahawa mereka akan melancarkan tiga peranti di pasaran Malaysia pada 30 Mei ini. Sebelum ini, Nokia telah memperkenalkan kembalinya mereka dengan peranti Android di acara MWC 2017 pada Februari lalu.

Nokia 6 – Harga €229 (kira-kira RM1,100)

Nokia 6 akan dilengkapi dengan paparan jenis IPS LCD 1920 x 1080 bersaiz 5.5 inci. Cip pemproses menggunakan Snapdragon 430 lapan teras 1.4GHz dan sistem operasi Android 7.1.1 Nougat. Kelancaran Nokia 6 ini juga disokong oleh RAM sebesar 3GB dan storan sebanyak 32GB. Pada sudut lensa pula, kamera belakang menggunakan 16 Megapiksel dengan F/2.0 aperture PDAF dan dua LED flash. Sementara, kamera depan pula hadir dengan 8 Megapiksel dengan F/2.0 yang menyokong rakaman video HD penuh. Bateri pula dimuatkan sejumlah 3000mAh namun masih lagi menggunakan USB 2.0 yang tidak menyokong pengecasan pantas.

Nokia 5 – Harga €189 (kira-kira RM909)

Nokia 5 pula didatangkan dengan ciri-ciri seperti paparan jenis IPS LCD 1280 x 720 bersaiz 5.2 inci. Cip pemproses juga menggunakan Snapdragon 430 lapan teras 1.4GHz dan sistem operasi Android 7.1.1 Nougat. Ia juga disokong oleh 2GB RAM dan storan sebanyak 16GB disediakan. Pada bahagian kamera pula, ia menerima 13 Megapiksel F/2.0 aperture dengan dwi LED flash. Manakala, lensa 8 Megapiksel F/2.0 aperture pula hadir pada bahagian kamera depan. Nokia 5 dipadatkan dengan bateri berkapasiti 3000mAh dan masih menggunakan USB 2.0.

Nokia 3 – Harga €139 (kira-kira RM668)

Akhir sekali Nokia 3 pula menerima paparan skrin jenis IPS LCD bersaiz 5 inci 1280 x 720p. Pemproses menerima MediaTek MT6737, sistem operasi Android 7.0 Nougat, RAM hanya 2GB dan saiz storan 16GB sahaja. Kamera belakang dan kamera depan mendapat 8 Megapiksel bersama aperture F/2.0 dibantu dengan satu LED flash. Semua ini dikuasakan oleh bateri berkapasiti 2650mAh.

Nokia 6, Nokia 5 dan Nokia 3 semuanya berada di spesifikasi pertengahan dengan harga agak berbaloi untuk dimiliki apabila mula dijual kelak.